title: Kone-Suomi

text: Kinnunen lähti suunnittelemaan kirjaa kustantaja Iina Eskon pyynnöstä yhdessä Perttu Häkkisen kanssa vuonna 2014. Kinnunen kertoi YleX:n haastattelussa kirjan tekemisen motiiveista: ”Tämä on ollut meille rakas alakulttuuri ja olemisen tila. Musiikki yhdistää ihmisiä ja tuo heidät tiettyihin tilanteisiin. Sitä kuunnellaan yhdessä, mutta olennaisempaa on sosiaalisuus ja sen monimuotoisuus: voit olla bileissä yksinkin. Introvertti ihminen voi nauttia teknobileistä, joissa ei ole pakko olla toisten kanssa.” Artikkelien aihevalintoja Kinnunen kuvaili näin: ”On heimoja, joita yhdistää tämä musiikki, mutta todelliset syyt, jotka yhdistävät tyyppejä voivat olla myös ideologisia, esteettisiä, seksuaalisia tai kemiallisia. Kaikki kiinnostava populaarimusiikista kirjoittaminen on lopulta kirjoittamista identiteeteistä, siitä millaisia ihmiset oikeastaan ovat.”


title: Kone-Suomi

text: Soundi-lehden päätoimittajan Mikko Meriläisen mukaan Kone-Suomi on ”parhaita suomalaisia musiikkikirjoja koskaan”. Meriläisen mukaan näkemyksellistä ja taitavasti kirjoitettua kirjaa lukee ahmien. ”Kone-Suomi myös tallentaa kiinnostavaa aikalais- ja paikalliskulttuuria muualtakin kuin vain pääkaupunkiseudulta. Ja lisäksi kirja on poikkeuksellisen kaunis esine.”


title: Kone-Suomi

text: ”Tiukan historiallisen kronikoinnin sijaan kirjan artikkeleista välittyy halu ymmärtää sitä, mitä konemusiikki tarkoittaa ja miltä se on meistä kansakuntana tuntunut”, kirjoittaa Jantso Jokelin Aamulehdessä. ”Konemusiikin rantautumista Suomeen voisikin pitää teeman variaationa siitä, kuinka Suomi löysi tiensä ulos metsästä.”


title: Kone-Suomi

text: Helsingin Sanomien Ilkka Mattilan mukaan teos on ”värikäs ja huojuva, mutta viihdyttävä”.


title: Kone-Suomi

text: ”Konemusiikki jakautuu lukuisiin alanimikkeisiin teknosta acidiin ja housesta tranceen. Kirja käsittelee erot ja yhtäläisyydet sekä miltei kaiken aiheeseen liittyvän hippireivaajista gay-elementteihin. Painopisteinä voi pitää laitekeskeisyyttä, intoa uudesta musiikinlajista sekä huolta valtavirtaistumisesta”, kuvailee Suomen Kuvalehden Herman Raivio. ”Konemusiikkia katsotaan kirjassa sisältäpäin, mikä on sekä etu että haitta.”


title: Gadsdenin lippu

text: Gadsdenin lippu (engl. "Gadsden flag") on historiallinen yhdysvaltalainen lippu, jossa on keltaisella taustalla kalkkarokäärme sekä teksti "Dont Tread on Me". Lippu on nimetty siirtokuntien armeijassa palvelleen yhdysvaltalaisen kenraalin Christopher Gadsdenin mukaan. Patriootit käyttivät lippua Yhdysvaltain vapaussodassa.


title: Gadsdenin lippu

text: Nykyisin lippua on käytetty muun muassa teekutsuliikkeen mielenosoituksissa, jossa vastustetaan liian korkeaa verotusta ja valtion menoja.


title: Todiste

text: Todiste on oikeustieteessä näyte rikossyytteen tai tapahtuman tueksi.


title: Toyota Voltz

text: Toyota Voltz on Japanissa myytävä neliovinen, farmarimallinen henkilöauto, joka on käytännössä sama auto kuin Pontiac Vibe ja Pohjois-Amerikan markkinoilla myytävä Toyota Matrix – ainoastaan tarrat on muutettu. Voltz valmistetaan Viben tavoin Fremontissa, Kaliforniassa, NUMMI-nimisellä tehtaalla (New United Motor Manufacturing Inc.), joka on General Motorsin ja Toyotan yhteinen hanke. Voltz oli myynnissä vuosina 2002–2004. Voltzista on olemassa myös nelivetoinen versio, josta tehoa on hieman vähennetty, jotta vääntöä on saatu lisää.


title: Toyota Voltz

text: Voltzin moottori on sama kuin Toyota Celicassa: 1ZZ-versiossa on VVT-i ja 2ZZ-versiossa VVTL-i.


title: Toyota Voltz

text: Moottorivaihtoehdot:


title: Huến taistelu

text: Huến taistelu oli 31. tammikuuta–25. helmikuuta 1968 käyty taistelu Huến kaupungin omistuksesta Vietnamin sodan kommunistien toteuttaman Tet-hyökkäyksen aikana. Taistelusta tuli kiivaiden katutaistelujen takia Tet-hyökkäyksen verisin ja pisin molempien osapuolien kärsiessä suuret tappiot. Etelä-Vietnamin ja Yhdysvaltojen joukkojen onnistui lopulta vallata takaisin Pohjois-Vietnamin armeijan ja Vietkongin taistelun alussa osittain valtaama kaupunki.


title: Huến taistelu

text: Huến kaupunki oli Vietnamin pääkaupunki aina vuoteen 1945 saakka, jolloin keisari Bảo Đại lähti maanpakoon Pariisiin. Kaupungin historiallinen tausta teki siitä arvokkaan symbolisen kohteen Pohjois-Vietnamin armeijalle ja Vietkongille, jonka valtauksen toivottiin herättävän yleisen kapinan Etelä-Vietnamissa. Huế sijaitsi muutaman kilometrin päässä rannikolta ja noin 100 kilometrin päässä etelään Etelä- ja Pohjois-Vietnamia erottaneelta demilitarisoidulta alueelta. kaupungissa oli ennen taistelujen alkamista noin 140 000 asukasta. Kaupungin sitadelli oli rakennettu vuonna 1802 ja sitä ympäröi vallihauta, sekä noin yhdeksän metriä korkea muuri. Sitadellin muurien itäpuolella oli tiheään rakennettu Gia Hoin kaupunginosa. Sitadelli sijaitsi kaupungin kahtia jakavan Parfyymijoen pohjoisrannalla ja sen etelärannalla sijaitsi Huến uudemmat kaupunginosat, sairaala ja vankila.


title: Huến taistelu

text: Hieman ennen Tet-hyökkäyksen alkua vuonna 1968 Vietkong ja Pohjois-Vietnamin armeija olivat keskittäneet kaupungin ympärille 10 000 sotilasta, jotka aloittivat hyökkäyksen kaupunkiin kello kahden aikoihin aamuyöllä 31. tammikuuta. Harhautuksena Etelä-Vietnamin sotilaiksi naamioituneet pohjoisvietnamilaiset valtasivat kaupungin sitadellin länsiportin, jonka kautta kommunistit etenivät keisarillisen kompleksin alueelle. Vietkongin jäseniä oli lisäksi soluttautunut kaupunkiin jo ennen hyökkäyksen alkamista. Samaan aikaan heidän muut joukkonsa etenivät uuteen kaupunginosaan kaupungin läpi kulkevan joen etelärannalla. Kaupunki oli puolustettu heikosti ja kommunistit valtasivat nopeasti tärkeimmät kohteensa kaupungissa, kuten kaupungin vankilan, jonne oli säilötty 2 000 poliittista vankia ja 400 sotavankia. Vietkongin lippu nostettiin kaupungin sitadellin ylle aamunkoittoon mennessä. Pieni joukko amerikkalaisia sotilasneuvonantajia oli kuitenkin linnoittautunut Huến liikekeskustaan MACV:n tukikohtaan ja etelävietnamilaisen 1. divisioonan oli onnistunut torjua kommunistien hyökkäys heidän pääesikuntansa sitadellin sisällä. Lisäksi etelävietnamilaiset tiedustelujoukot pitivät hallussaan Tây Lộcin lentoasemaa. 1. divisioonan komentaja kenraali Ngô Quang Trưởng määräsi lopulta tiedustelujoukot puolustamaan divisioonan esikuntaa, mutta tästä huolimatta vaikutti aluksi siltä, etteivät hänen joukkonsa pystyisi jatkamaan vastarintaa kovin pitkään.


title: Huến taistelu

text: Amerikkalaisilla oli sijoitettuna merijalkaväen joukkoja Phú Bàin lentoasemalla noin 16 kilometrin päässä Huếsta ja ne määrättiin tukemaan joukkoja kaupungissa. Muita reservin joukkoja ei tahdottu aluksi käyttää, koska kenraali William Westmoreland uskoi kommunistien hyökkäävän pian Khe Sanhia vastaan. Joukkojen etenemistä kaupunkia kohti hidasti merkittävästi kommunistien vastahyökkäykset ja rakettituli. Panssarivaunujen tukeman merijalkaväen onnistui kuitenkin lopulta saapua MACV:n tukikohdalle etelästä iltapäivään mennessä. Merijalkaväki eteni edelleen kaupunkia halkovan joen etelärannalle, jossa he yrittivät ylittää joen ylittävän sillan. Vihollisen tuli pakotti heidät vetäytymään takaisin MACV:n tukikohdalle, jonka kommunistit piirittivät yöllä. Aamulla 1. helmikuuta amerikkalaiset ja etelävietnamilaiset olivat koonneet täydennyksiä kaupungin ympärille ja aloittivat etenemisen tuntematta hyvin vietkongin tai pohjoisvietnamilaisten joukkojen kokoa, tai niiden asemia. MACV:n tukikohdassa piiritetyt joukot yrittivät turhaan vallata asemia liikekeskustassa ja etelästä saapuvia täydennyksiä hidasti ankarat katutaistelut kommunistien kanssa. Joen pohjoispuolella sitadelilla etelävietnamilaiset eivät olleet saaneet lainkaan täydennyksiä, mutta heidän onnistui silti murtaa piirityksensä ja vallata uudelleen lentoasema, jolloin heitä saatettiin täydentää helikoptereilla. Kommunistien asema kaupungissa alkoi hitaasti muuttua entistä tukalammaksi ja paikallinen esikunta pyysi Hanoista lupaa vetäytyä kaupungista. Ne saivat kuitenkin määräyksen jatkaa taistelua muualla Etelä-Vietnamissa tehtyjen hyökkäysten tukena. Joukoille luvattiin kuitenkin täydennyksiä, joita Pohjois-Vietnamin ilmavoimien onnistui pudottaa kaupunkiin huonosta säästä ja vihollisen ilmaylivoimasta huolimatta Iljušin Il-14 -lentokoneilla, joista neljä menetettiin lentojen aikana. Amerikkalaiset olivat aluksi päättäneet olla käyttämättä ilmapommituksia ja tykistöä säästääkseen kaupungin siviiliväestöä ja sen historiallisia rakennuksia, mutta päätös kumottiin kun kaupunkiin etenevien joukkojen eteneminen osoittautui hitaaksi helmikuun alkupuolella. Ajoittain joukot etenivät vain parisataa metriä päivittäin ja molemmat osapuolet käyttivät katutaistelujen aikana kyynelkaasua. Amerikkalaisten ilmaiskuja hankaloittivat pitkään monsuunipilvet, jotka rakoilivat 21. helmikuuta. Ilmaiskujen mahdollistuminen merkitsi käännekohtaa taistelussa ja saman päivän aikana kommunistit menettivät suurimman osan sitadellin alueesta. Viimeiset kommunistijoukot sitadellin kaakkoisosassa määrättiin vetäytymään yön pimeydessä. Viimeiset operaatiot sitadellin ja uuden kaupungin alueella toteutettiin 25. helmikuuta ja Huế julistettiin virallisesti turvalliseksi 2. maaliskuuta.


title: Huến taistelu

text: Huến taistelu oli pisin ja verisin Tet-hyökkäykjsen taisteluista. Sitadelli, puolet Huến liikekeskustasta ja lähes kaikki kaupungin historialliset kohteet tuhoutuivat taistelujen aikana. Molemmat osapuolet kärsivät huomattavia tappioita. Yhdysvaltain maavoimat menetti 74 miestä kaatuneina ja 507 haavoittuneina ja merijalkaväki vastaavasti 147 kaatuneina ja 857 haavoittuneina. Etelä-Vietnamin tappiot olivat 384 kaatunutta ja 1 830 haavoittunutta. Pohjois-Vietnam ja Vietkong menettivät kaatuneina yli 5 000 miestä ja tuntemattoman määrän haavoittuneina. Lisäksi amerikkalaiset ja etelävietnamilaiset ottivat 89 sotavankia. 26 helmikuuta löydettiin myös ensimmäinen kommunistien siviiliuhrien joukkohauta. Vietkongin jäsenet olivat surmanneet vihollisikseen mieltämiä ihmisryhmiä, kuten ulkomaalaisia, uskonnollisia tai poliittisia johtajia, sekä muita "taantumuksellisia elementtejä". Haudoista löydettiin lopulta yhteensä 2 810 henkilön ruumiit ja joidenkin tutkijoiden mukaan surmattujen määrä saattaa olla jopa 5 700. Monet siviilit saivat lisäksi surmansa jäädessä eri osapuolten tulen väliin ja 116 000 kaupungin asukasta oli jäänyt taistelun jälkeen kodittomaksi.


title: Huến taistelu

text: Vuonna 2004 käytyä Fallujan toista taistelua verrattiin aikanaan Huến taisteluun.


title: Rautarouva (sähkölinja)

text: Rautarouva on Suomen kantaverkon ensimmäisenä valmistuneen 110 kV osuuden (myös Rautarouva-linja tai Rautarouvajohto) ja sen pylvästyypin kutsumanimi. Fingrid on uusinut 1920-luvulla rakennettua Rautarouva-linjaa vaiheittain; uudistus on projektoitu valmistuvaksi 2019.


title: Rautarouva (sähkölinja)

text: Rautarouva-linjan rakennustyöt aloitettiin vuonna 1925, mutta hanke oli pantu alulle jo ennen Suomen itsenäistymistä. Suomen suuriruhtinaskunnan viimeinen, pari kuukautta istunut Setälän senaatti asetti lokakuussa 1917 koskivoimakomitean, jonka tehtäväksi tuli valmistella Imatrankosken valjastaminen sähköntuotantoon. Eduskunta teki asiasta päätöksen vuonna 1921, ja voimalan rakennustyöt alkoivat vuonna 1923. Aluksi koskivoimakomitea kaavaili sähkön siirtoa Imatralta enintään 130 kilometrin päähän Kouvola–Kotka -linjalle, mutta pian todettiin, että jättiläismäinen voimalainvestointi ei olisi kannattava, ellei Imatran tuottamaa sähköä siirrettäisi Suomen suurimpiin kulutuskeskuksiin Viipuriin, Helsinkiin ja Turkuun.


title: Rautarouva (sähkölinja)

text: Rautarouva otettiin käyttöön 1929, jolloin se yhdisti Imatran vesivoimalaitoksen Viipuriin sekä Hikiän kautta Turkuun ja Helsinkiin. Linjan yli 1 900 pylvästä kannattelivat voimajohtoja noin 560 kilometrin matkalla.


title: Rautarouva (sähkölinja)

text: Voimalinjan jännitteeksi valittiin Ruotsin mallin mukaan 110 kilovolttia. Rautarouvan toimitusvarmuudelle asetettiin alusta lähtien ankarat vaatimukset. Linjaa pitkin käveli tai hiihti johtovartioita, joiden tehtävänä oli valvoa linjaa sitä mahdollisesti uhkaavilta vaaroilta. Linjan pylväät koottiin käsityönä niittaamalla ja ne suojattiin ruosteelta lyijymaalilla. Alkuperäiset kuparijohtimet vaihdettiin teräsvahvisteisiin alumiinijohtimiin 1960-luvulla. Viimeisinä vuosina Rautarouvan pylväiden kunto tarkistettiin yksitellen joka toinen vuosi.


title: Rautarouva (sähkölinja)

text: Rautarouva-linjaukseen on joillekin osuuksille rakennettu rinnakkainen 400 kV linja. Rautarouvan uudistuksessa 110 ja 400 kilovoltin johdot ripustetaan yhteispylväisiin.


title: Rautarouva (sähkölinja)

text: Rautarouvan viimeinen 1920-luvulta peräisin oleva osuus, Hikiä–Orimattila, uusitaan 2017–2019. Uudistuksen myötä vanhat pylväät korvataan uusilla. Peltomaalle osuvat pylväät ovat yleensä ns. peltopylväitä, joissa ei ole harusvaijereita maanpinnan läheisyydessä. Linja on uudistuksen jälkeen suurelta osin vanhalla paikallaan, mutta uusiakin linjauksia on tehty kymmeniä kilometrejä.


title: Emmerson Mnangagwa

text: Emmerson Dambudzo Mnangagwa (s. 15. syyskuuta 1942 Zvishavane) on zimbabwelainen hallitsevan ZANU-PF-puolueen poliitikko. Mnangagwa oli presidentti Robert Mugaben luotettu jo ennen maan mustien enemmistövaltaa ja varapresidentti vuosina 2014–2017. Hänen syrjäyttämisensä tästä asemasta johti armeijan vallankaappaukseen, presidentti Mugaben erottamiseen ja Mnangagwan nousuun maan presidentiksi.


title: Emmerson Mnangagwa

text: Mnangagwa syntyi Zvishavanen kaivoskaupungin lähellä poliittisesti aktiiville maanviljelijävanhemmille. Hänen isänsä kamppaili valkoisia uudisasukkaita vastaan ja perhe joutui pakenemaan nykyiseen Sambiaan. Mnangagwa erotettiin koulustaan aktivisminsa vuoksi. Hän sai sotilaskoulutusta Egyptissä ja Kiinassa. Hän opiskeli kommunistisen puolueen ylläpitämässä Pekingin ideologisessa yliopistossa. 16-vuotiaana hän oli mukana juonessa räjäyttää rautatielinja lähellä Fort Victoriaa. Hänen rikostoverinsa teloitettiin, mutta Mnangagwa tuomittiin nuoren ikänsä vuoksi 10 vuoden vankeuteen.


title: Emmerson Mnangagwa

text: Hän opiskeli vankila-aikanaan ja vapautumisensa jälkeen suoritti lakitutkinnon Sambian yliopistolla. Pian hän liittyi Mosambikin vapautusliikkeeseen, jossa yhteydessä hän tutustui Mugabeen. Mnangagwa oli komentajana 1970-luvulla maan itsenäisyyssodan aikana.


title: Emmerson Mnangagwa

text:
Mnangagwa oli maan salaisen poliisin, Keskustiedusteluorgaanisaation (Central Intelligence Organization, CIO) johdossa 1980-luvulla.
Mnangagwa järjesti Gukurahundi-operaation ndebeleitä vastaan 1980-luvulla, jossa tapettiin tuhansia.
Tarkoituksena oli murskata toinen nationalistipuolue ZAPU.
ZAPU liitettiin ZANU-puolueeseen ja sen entinen johtaja Joshua Nkomo otettiin Mugaben hallitukseen.


title: Emmerson Mnangagwa

text:
Mnangagwa oli ZANU-PF:n hallintosihteerinä vuoteen 2005 kunnes hänet erotettiin, mikä salli hänen nimittää kannattajiaan puolueen avaintehtäviin.
Mnangagwan sanotaan myös olleen vuoden 2008 vaalien väkivaltaisuuksien takana, joilla varmistettiin Mugaben uudelleenvalinta.
Vuonna 2014 Mnangagwa korvasi Joice Mujurun maan varapresidenttinä ja Mugaben seuraajana. Mujuru perusti oppositiopuolueen.
Mnangagwaa on pidetty ZANU-PF-puolueen taloudellisten toimien johtajana. Hänellä on myös hyvät yhteydet armeijaan ja tiedustelupalveluun.


title: Emmerson Mnangagwa

text: 2010-luvulla Mnangagwa toimi yhteystyössä valtiovarainministeri Patrick Chinamasan kanssa turvataakseen maalle rahoitusta kansainvälisiltä luottajilta ja kehitysavunantajilta. Kansainvälinen valuuttarahasto vaati maalta rakenneuudistuksia, leikkaamaan julkista sektoria ja korvaamaan valkoisille maanviljelijöille näiltä takavarikoidut maat. Epäsuosittujen toimien vuoksi Mugabe lopulta erotti Chinamasan ja nimitti Ignatius Chombon hänen tilalleen.


title: Emmerson Mnangagwa

text: Mnangagwan lempinimi on "Ngwenya", joka tarkoittaa xhosan kielellä krokotiilia.


title: Emmerson Mnangagwa

text: Mnangagwa kuuluu šonakansan suurimpaan karanga-heimoon. Karangat ovat havitelleet valtaa, joka on kuulunut Mugaben edustamalle šonien zezuru-heimolle.


title: Suuri onnettomuus viljavarastossa

text: Suuri onnettomuus viljavarastossa (, ”Viljakeinottelija”) on vuonna 1916 valmistunut tanskalainen mykkäelokuva. Vilhelm Glückstadtin ohjaaman draaman pääosaa esittää Valdemar Møller.


title: Suuri onnettomuus viljavarastossa

text: Keinotteleva viljakauppias ahtaa varastonsa liian täyteen. Kun rakennus sortuu ja syttyy tuleen, hän jää liekkien vangiksi. Kauppias kutsuu puhelimella apua, ja hänen tyttärensä ja tämän sulhanen pelastavat hänet. Kauppiasta tavoitellut femme fatale saa surmansa takaa-ajossa.


title: Suuri onnettomuus viljavarastossa

text: Filmfabriken Danmarkin tuottama "Suuri onnettomuus viljavarastossa" valmistui vuonna 1916, mutta sai Tanskan ensi-iltansa vasta kahta vuotta myöhemmin. Vilhelm Glückstadtin ohjaajuutta ei pidetä täysin varmana.


title: Suuri onnettomuus viljavarastossa

text: Puutteellisena kopiona säilyneen elokuvan ansioita ovat sen kuvaus ja leikkaus, jotka tuovat mieleen 1920-luvun saksalaisen ekspressionismin. Suomessa ”jännittävää nykyajan draamaa” esitettiin pian sen valmistuttua syksyllä 1916.


title: Suuri onnettomuus viljavarastossa

text: Elokuva on nähtävissä European Film Gateway -sivustolla.


title: Valdemar Møller

text: Hans Valdemar Møller (19. tammikuuta 1885 Kööpenhamina – 16. helmikuuta 1947) oli tanskalainen näyttelijä.


title: Valdemar Møller

text: Valdemar Møller syntyi syyttäjän ja näyttelijän perheeseen. Hän opiskeli Kuninkaallisen teatterin näyttelijäkoulussa ja työskenteli siellä vuodesta 1905 aina kuolemaansa saakka. Møllerin elokuvaura alkoi Nordisk Filmillä vuonna 1908. Vuodesta 1912 hän teki yli 30 elokuvaa Filmfabriken Danmarkilla, usein vaimonsa Hildur Møllerin kanssa. Vuodesta 1917 hän työskenteli Olaf Fønssin Dansk Filmillä ja Dansk Astra Filmillä. Kaikkiaan Møller näytteli lähes 50 mykkäelokuvassa ja lähes 20 äänielokuvassa. Hän teki myös paljon radiokuunnelmia. Møllerin sisar Petrine Sonne oli myös näyttelijä.


title: OnePlus 5T

text: OnePlus 5T on OnePlusin valmistama älypuhelin, joka on OnePlus 5:n seuraaja.


title: OnePlus 5T

text: OnePlus julkaisi OnePlus 5T:n 16. marraskuuta 2017 New Yorkissa järjestetyssä tilaisuudessa.


title: OnePlus 5T

text: Puhelin on saatavilla pienemmällä 64 gigatavun tallennustilalla ja kuuden gigatavun RAM-muistilla varustettuna mallina sekä suuremmalla 128 gigatavun tallennustilalla ja kahdeksan gigatavun RAM-muistilla varustettuna mallina. Toisin kuin edeltäjänsä, molemmat versiot julkaistiin ainoastaan mustana. Puhelimesta julkaistiin myös valkoinen Star Wars -erikoisversio, joka tuli myyntiin 13. joulukuuta 2017 -elokuvan ensi-illan yhteydessä. Erikoisversion mukana toimitetaan Kylo Ren -suojakotelo sekä puhelimeen esiasennettua Star Wars mediamateriaalia.


title: OnePlus 5T

text: Puhelimessa on Qualcomm Snapdragon 835 prosessori ja Adreno 540 grafiikkapiiri. Uutena ominaisuutena puhelimen lukituksen voi avata kasvojentunnistuksella. Myös puhelimen AMOLED-näyttö on nyt 18:9 kuvasuhteinen AMOLED tavallisen 16:9 kuvasuhteen sijaan. Uuden suuremman näytön vuoksi puhelimen sormejälkitunnistin on siirretty takapinnalle.


title: Toyota Crown Majesta

text: Toyota Crown Majesta on japanilaisen Toyota Motor Companyn valmistama sedan.


title: Pavel Sibera

text: Pavel Sibera (s. 18. marraskuuta 1962) on tšekkiläinen entinen rallikuljettaja, joka kilpaili rallin MM-sarjassa vuosina 1990–1999 Škoda Motorsportin tehdaskuljettajana. Hän ajoi kaikkiaan 54 MM-osakilpailua, mutta ainoastaan viimeisellä kaudella ajamissaan kahdessa kilpailussa alla oli auto, jolla oli edes teoriassa mahdollista pärjätä yleiskilpailussa. Hänen kartanlukijanaan toimi yhtä kilpailua lukuun ottamatta koko uran ajan maanmiehensä Pavel Gross.


title: Pavel Sibera

text: Sibera aloitteli rallikuljettajan uraansa 1980-luvun viimeisinä vuosina osallistuen vuosina 1987 ja 1989 Englannin RAC-ralliin. Vuonna 1987 hänellä oli ajokkinaan takamoottorinen, B-ryhmään luokiteltu Škoda 130 LR. Kilpailu oli viimeinen MM-ralli, johon B-ryhmän autolla oli mahdollista osallistua. Tuloksena oli luokkavoitto ja yleiskilpailun 27. sija. Vuoden 1988 kilpailuun Sibera ei osallistunut, mutta vuonna 1989 hän oli mukana N-ryhmän uudella etuvetoisella Škoda Favoritilla. Tuloksena oli jälleen luokkavoitto luokkassa N1 ja yleiskilpailun 50. sija. Siberan ilmoittajana molemmissa kilpailuissa oli Škodan brittiläinen maahantuoja.


title: Pavel Sibera

text: Vuodelle 1990 Škoda Favoritia oli viritetty A-ryhmään ja Sibera pääsi osallistumaan Kreikan ja Suomen ralleihin tehdastiimin kilpa-autolla ja ilmoittamana. Molemmista ralleista oli tuloksena luokkavoitto luokassa A5 ja Kreikan vaativissa olosuhteissa yleiskilpailun 15. sija. Kauden päätteeksi Sibera osallistui vielä RAC-ralliin brittiläisen maahantuojatiimin autolla, mutta se kisa päättyi keskeytykseen vaihdelaatikon hajoamisen vuoksi.


title: Pavel Sibera

text: Kaudella 1991 Sibera jatkoi tehdastiimin kuljettajana ajaen viisi MM-rallia. Kolmessa niistä tallitoverina tehtaan toista Škodaa ajoi suomalainen Kalevi Aho. Viidestä rallista Akropolis-rallissa tuli keskeytys jousituksen hajoamisen vuoksi, mutta neljästä muusta Sibera ja Gross kuittasivat jälleen luokkavoitot. Yleiskilpailussa paras saavutus oli Sanremon rallin 16. sija.


title: Pavel Sibera

text: Kaudella 1992 Sibera starttasi tehdastiimin kuljettajana kuuteen MM-ralliin, joista kolme päättyi keskeytykseen. Kolmessa muussa tuli totuttuun tapaan luokkavoitto. Kausi alkoi Monte Carlosta, josta kotiin tuomisina oli yleiskilpailun 18. sija. Akropolis-ralli päättyi ulosajoon, Suomen rallista tuloksena oli yleiskilpailun 17. sija, San Remo päättyi keskeytykseen vetoakselin katkettua. Espanjan kisa päättyi niin ikään keskeytykseen auton muututtua ulosajon myötä kolmipyöräiseksi ja kauden päättäneessä RAC-rallissa lopputulos yleiskilpailussa oli 20.


title: Pavel Sibera

text: Kaudella 1993 Sibera starttasi peräti kahdeksaan MM-ralliin joista vain Akropolis päättyi keskeytykseen sähkövikaan. Sibera kirjasi nimiinsä luokkavoitot viidestä kisasta. Vain San Remossa ja RAC-rallissa luokkavoitot lipsahtivat tallitoveri Emil Trinerille. Yleiskilpailussa Portugalissa ja Kataloniassa Sibera sijoittui 11. ja San Remossa 12. sijalle.


title: Pavel Sibera

text: Kaudella 1994 Sibera ajoi kuusi rallia jo hieman ikääntyvällä A5-luokan Favoritilla. Vaikka Favorit virallisesti olikin luokiteltu pienimpään A5 luokkaan, se kilpaili myös FIAn uudessa kaksilitraisten etuvetoisten F2 Cupissa. Kausi jäi Favoritin viimeiseksi MM-tasolla ja myös Siberan uran parhaaksi. Kauden aloittaneessa Monte Carlon rallissa Siberan sijoitus oli 20. Seuraavassa Portugalin rallissa Sibera ajoi hienosti uransa ensimmäisen MM-pisteen voittamalla totuttuun tapaan luokkansa ja sijoittumalla yleiskilpailussa 10. sijalle. F2:n Cupissa sijoitus oli toinen Portugalin José Carlos Macedon jälkeen. Seuraavana vuorossa ollut Akropolis-ralli sujui samoissa merkeissä, paitsi että luokkavoitto vaihtui luokan 2. sijaan. Yleiskilpailussa saavutettu 10. sija riitti tuomaan uran toisen MM-pisteen. Suomen Neste-rallissa tuloksena oli jälleen luokkavoitto, F2:n kolmas sija ja yleiskilpailun 18. sija. San Remon ralli päättyi vetoakselin katkeamiseen ja kauden päätöskisasta RAC-rallista tuloksena oli luokkavoitto, F2:n kuudes sija ja yleiskilpailun 19. sija. Kauden kahdeksassa F2:n kilpailussa jokaisessa oli eri voittaja. Koska kumpaakaan Škodan kuljettajaa ei oltu ennen kauden alkua ilmoitettu ajamaan F2:n pisteistä, heidän suorituksiaan ei huomioitu virallisissa Cup-pisteissä.


title: Pavel Sibera

text: Kaudelle 1995 Škoda Motorsport toi uuden Favoritin korvanneen Felicia Kit Carin, joka oli luokiteltu luokkaa A6. Se antoi edelleen tasoitusta moottorin koossa muille F2-cupin kilpa-autoille, mutta oli luokituspainoltaan vastaavasti kevyempi. Teamin kilpailutoiminnan painopiste oli uuden auton myötä nimenomaisesti F2-Cupissa, jonka kilpailut olivat vain osittain samoja kuin varsinaisessa MM-sarjassa. Kauden kolme ensimmäistä kilpailua, Ruotsi, Portugal ja Korsika olivat myös WRC-autojen MM-sarjaan kuuluvia kilpailuja. Ruotsin rallista Siberan tuloksena oli A6-luokan 2., F2-Cupin 6. ja yleiskilpailun 25. sija. Portugalin ja Korsikan kilpailut päättyivät keskeytyksiin. Akropolis-rallista Sibera ajoi luokkavoiton, mikä riitti F2:n cupissa neljänteen ja yleiskilpailun 8. sijaan. Argentiinassa Sibera ajoi F2 cupin voittoon. Neste Rallissa Sibera voitti luokan A6 ja sijoittui F2 cupissa neljänneksi Jarmo Kytölehdon, Per Svanin ja Emil Trinerin jälkeen. F2:m kauden päättänyt San Remon ralli päättyi sähkövian aiheuttamaan keskeytyskeen.


title: Pavel Sibera

text: Kaudella 1996 Sibera osallistui seitsemään F2 Cupin osakilpailuun. Näistä hän kirjasi tililleen voiton ainoastaan Australian rallista. Portugalissa tuloksena oli luokkavoitto ja F2 cupin toinen tila. Uuden Seelannin ralli päättyi ulosajoon ja RAC ralli tarkemmin erittelemättömään keskeytykseen. Portugalin rallista, joka oli vain F2:n Cupin osakilpailu, Sibera ajoi yleiskilpailussa kuudenneksi, joka jäi kauden ainoaksi Top-10 sijoitukseksi yleiskilpailussa.


title: Pavel Sibera

text: Kaudella 1997 Sibera ajoi osan kaudesta Felicia Kit Carilla ja osan kaudesta uudella Škoda Octavia Kit Carilla. F2 Cup oli lopetettu, joten 2-vetoiset Kit Carit joutuivat kilpailemaan täysiveristen nelivetoisten WRC-autojen joukossa. Kauden saldoksi jäivät luokkavoitot Portugalista, Argentiinasta ja Australiasta, kaikki Felicialla. Octavialla ajetut Suomen ja Italian rallit päättyivät molemmat keskeytykseen. Yleiskilpailussa vauhti ei WRC-autojen joukossa riittänyt Argentiinan rallin 10. sijaa parempaan.


title: Pavel Sibera

text: Kaudella 1998 vanha Felicia Kit Car oli jo jäänyt pois ja kausi kului Siberalta kokonaisuudessaan Octavian kehitystyön merkeissä. Kuudesta startatusta kilpailuista neljä päättyi keskeytykseen ja maalin asti Sibera selvisi vain Akropolis ja Neste Oil ralleissa. Luokkasijoitukset luokassa A7 olivat kolmas ja neljäs, ja yleiskilpailussa 21. ja 25.


title: Pavel Sibera

text: Kaudelle 1999 Octavia Kit Car oli muutettu nelivetoiseksi WRC-autoksi. Sibera osallistui autolla vain kahteen MM-osakilpailuun, jotka molemmat päätyivät keskeytykseen. Katalonian rallin tulipaloon päättyi myös Siberan ura MM-ralleissa. Kansallisella tasolla Sibera ajoi vielä vuoteen 2001 asti ja viho viimeisen kilpailunsa kansallisessa sprintti-rallissa vuonna 2003.


title: Hanoi Hannah

text: Trịnh Thị Ngọ (n. 1931 – 30. syyskuuta 2016) oli vietnamilainen radiopersoona, joka tuli Vietnamin sodan aikana tunnetuksi lempinimellä Hanoi Hannah amerikkalaissotilaille suunnatuista englanninkielisistä propagandaradiolähetyksistään.


title: Hanoi Hannah

text: Ngọ syntyi Hanoissa vuonna 1931, mutta hänen tarkkaa syntymäpäiväänsä ei tunneta. 1950-luvulla hän opetteli englannin kieltä yksityisten opettajien avulla omien sanojensa mukaan ihastuttuaan amerikkalaisiin Hollywood-elokuviin, kuten "Tuulen viemää". Vuonna 1955 hän aloitti työnsä Voice of Vietnam -radioasemalla käyttäen radiouransa alkupuolella nimeä Thu Hương, joka oli hänen mukaansa helpompi lausua.


title: Hanoi Hannah

text: Erityisen tunnetuksi Ngọ tuli vuonna 1965 aloitetuista amerikkalaisia vastaan suunnatuista radiolähetyksistään Vietnamin sodan aikana. Lempinimensä "Hanoi Hannah" hän sai amerikkalaisjoukoilta ja nimi annettiin toisen maailmansodan Tokion Ruusun ja Korean sodan Seoul City Suen mukaisesti. Hanoi Hannahin lähetykset olivat tyypillisesti 30 minuuttia pitkiä ja niihin kuului kuluneen kuukauden aikana kuolleiden amerikkalaissotilaiden nimien luettelo. Muita lähetysten aiheita olivat esimerkiksi amerikkalaisten sotatoimien kritisointi, sodan vastaisen liikkeen kehuminen ja amerikkalaisten luokka- ja rotuerojen esilletuonti. Lähetyksiin kuului myös musiikkia ja niissä esitettyjä artisteja olivat esimerkiksi Pete Seeger ja Joan Baez, jotka olivat tulleet tunnetuiksi sodan vastustajina. Lähetysten tarkoitus oli psykologinen sodankäynti amerikkalaisia vastaan, mutta varsinaisia todisteita niiden hyödyllisyydestä ei ole. Usein lähetykset lähinnä suututtivat tai huvittivat kuuntelijoitaan. Jotkut amerikkalaiset sotavangit kuvailivat kovaäänisillä kuulutettuja lähetyksiä hyödyllisiksi niiden toimiessa yhtenä harvoista uutisten lähteistä ulkomaailmasta. Pariisin rauha vuonna 1973 alkoi tehdä Hanoi Hannahin lähetyksistä tarpeettomia ja ne lopetettiin vuoden 1975 jälkeen. Ngọ muutti miehensä kanssa vuonna 1976 Hồ Chí Minhin kaupunkiin, jossa hän työskenteli televisioalalla. Ngọ kuoli Hồ Chí Minhin kaupungissa 30. syyskuuta 2016 ollessaan noin 85-vuotias.


title: Telluset

text: Telluset (engl. "Aliens Next Door", sukunimeltään The Peoples Family) on yhdysvaltalais-kanadalainen piirrossarja. Sen tuotti Perennial Pictures Film Corporation. "Telluset"-piirrossarjasta on tehty kaksi erikoisjaksoa: "Telluset: Avaruuden valloittajat" (1989) ja "Telluset: Joulu avaruudessa" (1991), joka julkaistiin Showtime VHS-julkaisuna suomeksi tekstitettynä vuonna 1992.


title: Alena Chadimová

text: Alena Chadimová (s. 22. marraskuuta 1931 Olomouc) on tšekkoslovakialainen kilpauransa päättänyt telinevoimistelija ja olympiamitalisti.


title: Alena Chadimová

text: Chadimová voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi. MM-kilpailuissa Chadimová saavutti joukkuekilpailun pronssia Roomassa 1954.


title: Hana Bobková

text: Hana Bobková (s. 19. helmikuuta 1929 Praha) on Tšekkoslovakiaa edustanut, kilpauransa päättänyt telinevoimistelija ja olympiamitalisti.


title: Hana Bobková

text: Bobková voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi.


title: Věra Vančurová

text: Věra Vančurová (s. 17. syyskuuta 1932 Praha) on Tšekkoslovakiaa edustanut, kilpauransa päättänyt telinevoimistelija ja olympiamitalisti.


title: Věra Vančurová

text: Vančurová voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi. MM-kilpailuissa Vančurová saavutti joukkuekilpailun pronssia Roomassa 1954.


title: Matylda Matoušková

text: Matylda Růžičková (o.s. Šínová, ent. Matoušková, s. 29. maaliskuuta 1932 Brno) on Tšekkoslovakiaa edustanut, kilpauransa päättänyt telinevoimistelija ja olympiamitalisti.


title: Matylda Matoušková

text: Matoušková saavutti joukkuekilpailusta olympiahopeaa Roomassa 1960 ja olympiapronssia Helsingissä 1952. Hän kilpaili myös Melbournen kesäolympialaisissa 1956 missä oli joukkuekilpailussa viides. Yhteisvoimistelussa Matoušková sijoittui Tšekkoslovakian joukkueessa Helsingissä kuudenneksi ja Melbournessa seitsemänneksi. MM-kilpailuissa Matoušková saavutti joukkuekilpailun hopeaa Moskovassa 1958. Hän avioitui sittemmin telinevoimistelun olympiamitalisti Zdeněk Růžičkan kanssa.


title: Kuqa

text: Kuqa (, ) on piirikunta Aksun prefektuurissa Sinkiangin uiguurien autonomisella alueella Kiinassa. Vuonna 2010 piirikunnan alueella oli 462 588 asukasta ja sen pinta-ala oli 14 529 km². Kuqa oli aikanaan tärkeä buddhalaisuuden keskus Tarimin altaan alueella ja se sijaitsee historiallisen silkkitien varrella.


title: Kuqa

text: Varhaiset kiinalaiset historialliset lähteet mainitsevat Kuqan pienenä Guici-nimisenä kuningaskuntana. Paikalliset asukkaat puhuivat alun perin tokaarisiin kieliin kuuluvaa tokaari B:tä. Tokaarilaiset kielet kuuluvat indoeurooppalaiseen kielikuntaan. Paikka sijaitsi historiallisen silkkitien pohjoishaaran varrella ja Kuqasta kehkeytyi tärkeä buddhalaisuuden keskus. Buddhalaisuus levisi muuallekin Tarimin altaan alueelle silkkitietä pitkin, mutta Kuqa oli alueen buddhalaisista keskuksista yksi ensimmäisistä ja se omaksuttiin Kuqassa ensimmäisellä vuosisadalla jaa. Yksi tunnetuimmista buddhalaisia tekstejä kiinaksi kääntäneistä oli Kumarajiva (344-413) ja hän oli syntynyt Kuqassa. Kiinalainen pyhiinvaeltaja Xuanzang  kuvaili 630-luvulla Kuqassa olevan sata luostaria ja noin 5 000 munkkia. Yksi tärkeimmistä luostareista oli Kizilin luolat nykyisen Kuqan länsipuolella. Buddhalaisuuden ohella kaupunki oli tunnettu myös muusikoistaan.


title: Kuqa

text: Kiinan Tang-dyanastia hallitsi Kuqan kuningaskuntaa vuodesta 658 700-luvun loppupuolelle saakka. Sen jälkeen kiinan valta alueella muuttui lähinnä muodolliseksi ja uiguurivaltakunnan hajottua Turfaniin asettuneet uiguurit valtasivat Kuqan alueen. Sittemmin sen asukkaat kääntyivät islamin uskoon ja kiinalaisvalta palasi alueelle 1700-luvulla. Nykyaikana kaupunkiin on tullut han-kiinalaisia siirtolaisia ja kaupunki on jakautunut muslimien ja kiinalaisten asuttamiin kaupungin osiin.


title: Barry Barish

text: Barry Clark Barish (s. 27. tammikuuta 1936) on yhdysvaltalainen kokeellinen fyysikko. Hän on California Institute of Technologyin emiritusprofessori ja yksi johtavista gravitaatioaaltojen asiantuntijoista.


title: Barry Barish

text: Vuonna 2017 Barishille myönnettiin myönnettiin Nobelin fysiikanpalkinto yhdessä Rainer Weissin ja Kip Thornen kanssa "ratkaisevasta osuudesta LIGO-ilmaisimeen ja gravitaatioaaltojen havaitsemisesta".


title: Barry Barish

text: Barish on syntyperältään juutalainen. Hän syntyi Omahassa, Nebraskassa. Hänen vanhempansa, Lee ja Harold Barish, olivat myös syntyneet Keskilännessä, mutta hänen isovanhempansa olivat muuttaneet sinne nykyisin Valko-Venäjään kuuluvasta osasta silloista Puolaa. Pian toisen maailmansodan jälkeen perhe muutti Los Angelesin Los Feliziin. Barish kävi John Marshall High Schoolia ja muita kouluja.


title: Barry Barish

text: Hän suoritti Kalifornian yliopistossa vuonna 1957 Bachelor of Arts -tutkinnon fysiikassa ja väitteli vuonna 1962 tohtoriksi kokeellisen suurenergiafysiikan alalta. Hän liittyi Caltechiin vuonna 1963, kun hiukkasfysiikassa aloitettiin uusi tutkimushanke. Aluksi hän toimi tutkimusryhmän jäsenenä, vuosina 1966–1991 apulaisprofessorina, ylimääräisenä professorina ja fysiikan professorina. Vuosina 1991–2005 hän toimi fysiikan Linde-professorina. Vuosina 1984–1986 hän toimi Caltehcin suurenergiafysiikan ryhmän johtavana tutkijana.


title: Barry Barish

text: Ensimmäiset tieteelliset kokeensa Barish suoritti Fermilabissa. Hän tutki muun muassa neutriinoja ja pystyi lisäksi osoittamaan kokeellisesti nukleonien kvarkkirakenteen. Nämä kokeet olivat ensimmäisiä, joissa havaittiin heikko neutraali virta, joka sai keskeisen merkityksen Glashowin, Salamin ja Weinbergin kehittämässä sähköheikossa yhtenäisteoriassa.


title: Barry Barish

text: Vuonna 1980 hän johti MACRO -nimistä tutkimusryhmää ("Monopole, Astrophysics and Cosmic Ray Observatory"), joka toimi Italiassa Gran Sasso -tutkimuslaitoksen kellarissa. Siellä yritettiin etsiä hypoteettisia magneettisia monopoleja sekä tutkittiin myös kosmista säteilyä ja tehtiin neutriinomittauksia, jotka osoittivat omalla merkittävällä tavallaan, että neutriinolla on massa ja että ne värähtelevät.


title: Barry Barish

text: Vuonna 1991 Barish nimitettiin Caltehin Maxine ja Ronald Linde -professoriksi.


title: Barry Barish

text: 1990-luvun alussa hän oli kärkihahmona suunniteltaessa GEM-ilmaisinta (gammat, elektronit, myonit), joka rakennettiin Superconducting Super Colliderille sen jälkeen, kun laitoksen johtaja Roy Schwitters oli hylännyt Samuel Tingin aiemmin johtaman L* -projektin. Siinäkin Barish oli ollut mukana yhteistoimintalautakunnan johtajana.


title: Barry Barish

text: Barish nimitettiin LIGO:n (Laser Interferometer Gravitational-wave Observatory johtajaksi vuonna 1994. Siihen aikaan projekti oli vaarassa menettää rahoituksensa, koska ennen Barishia sitä oli johdettu huonosti. Vuonna 1994 hän johti pyrkimyksiä varojen saamiseksi NSF Nationa Science Boardille. Vuonna 1997 hänen johdollaan rakennettiin LIGO:n interferometrit Los Angelesin Livinstoniin ja Hanfordiin Washingtonin osavaltioon. Hän perusti LIGO Scientific Collaboration-järjestön (LSC), johon nykyisin kuuluu noin 1200 tutkijaa eri puolilla maailmaa.


title: Barry Barish

text: Alkuperäisten LIGO-ilmaisimien herkkyys osoittautui pian riittämättömäksi, ja ne asettivat monia rajoituksia sille, minkälaiset kohteet niillä voitiin havaita. Barishin johtajakaudella sille suunniteltiin kehittyneempi seuraaja, "Advanded LIGO". Barishilla on edelleen johtava asema LIGO:ssa että Advanced LIGO:ssa. Ensimmäinen havainto gravitaatioaalloista saatiin 14. syyskuuta 2015, lähes sata vuotta sen jälkeen kun Einstein oli vuonna 1916 ne ennustanut. Ne olivat syntyneet kahden mustan aukon yhteensulautumisesta, joista toinen oli 29 ja toinen 36 kertaa Auringon massainen. Kyseessä oli samalla ensimmäinen koskaan tehty havainto yhteensulautuneista mustista aukoista. Havainnon aitouden varmistaminen kesti aikansa, mutta 11. helmikuuta 2016 voitiin virallisesti vahvistaa, että gravitaatioaallot oli havaittu.


title: Barry Barish

text: Vuosina 2001–2002 toimi yhtenä johtajista suurenergiafysiikan neuvoa-antavan keskusteluryhmän alaryhmässä, joka laati Yhdysvaltain suurenergiafysiikan pitkän aikavälin suunnitelman.


title: Barry Barish

text: Vuosina 2005–2013 Barry Barish johti työryhmää ("Global Design Effort"), jonka tehtävänä oli suunnitella Enrico Fermi-palkinnon]] "perustavasta osuudestaan LIGO:n ja LIGO-Virgon tieteellisten yhteisöjen muotoutumiseen ja osuudestaan niiden haastavien teknisten ja tieteellisten näkökohtien selvittämiseksi, joiden ratkaiseminen johti ensimmäiseen havaintoon gravitaatioaalloista."


title: Barry Barish

text: Vuonna 2017 Barish oli yksi "[[Smithsonian]]" -lehden American Ingenuity Award -palkinnon saajista fysikaalisten tieteiden ryhmässä.


title: Barry Barish

text: Vuonna 2017 [Yhdysvaltain kansallinen tiedeakatemia myönsi Barishille Henry Draperin mitalin "näkemyksellisestä ja keskeisestä johtajuudestaan, tieteellisestä ohjauksesta ja uusien laitteiden suunnittelussa LIGO:n kehittämisen aikana, mikä oli oleellisena edellytyksenä sille, että LOGI havaitsi törmäävien mustien aukkojen gravitaatioaallot, täten suoraan vahvistaen Einsteinin sata vuotta vanhan ennusteen gravitaatioaalloista ja avaten gravitaatioaaltoastronomian uuden alan."


title: Barry Barish

text: Vuonna 2017 Barish sai European Physical Societyn Guiseppe ja Vanna Cocconi -palkinnon "uraauurtavasta ja johtavasta osuudesta LIGO-observatorisossa, jonka johti suoraan havaintoon gravitaatioaalloista avaten uuden ikkunan maailmankaikkeuteen."


title: Barry Barish

text: Gravitaatioaatlojen havaitsemisesta Barish sai vuonna 2017 yhdessä Rainer Weissin ja Kip Thorne]]n kanssa myös:


title: Barry Barish

text: Barish on valittu seuraavien järjestöjen jäseneksi tai kunniajäseneksi:


title: Barry Barish

text: Barry Barishin puoliso on Samoan Barish. Heidän lapsensa ovat Stephanie Barish ja Kenneth Barish. Kenneth Barish toimii Kalifornian yliopiston Riversiden yksikön fysiikan ja tähtitieteen professorina.


title: Ryan M. Niemiec

text: Ryan M. Niemiec (s. 1974) on yhdysvaltalainen psykologian tohtori, joka toimii positiiviseen psykologiaan keskittyvän VIA Institute on Characterin (Cincinnati, Ohio) koulutusjohtajana sekä sivutoimisesti psykologian opettajana dosenttia vastaavassa asemassa (adjunct professor) Pennsylvanian yliopistolla ja Xavier Universityssä.


title: Ryan M. Niemiec

text: Niemiec suoritti alemman korkeakoulututkinnon Michiganin osavaltionyliopistossa keväällä 1997 (B.A. englannin kielestä ja B.A. psykologiasta). Sittemmin hän valmistui Forest Institute for Professional Psychology -instituutista maisteriksi (1999) ja tohtoriksi (2001) pääaineenaan klininen psykologia (M.A. 1999, Psy.D. 2001).


title: Ryan M. Niemiec

text: Niemiec on julkaissut noin 50 vertaisarvioitua tai pyydettyä tieteellistä artikkelia ja useita oppikirjoja.


title: Lävikkö

text: Lävikkö on reikiä täynnä oleva kulhon kaltainen keittiöväline, jonka avulla huuhdellaan vihanneksia ja salaatinlehtiä juoksevan veden alla tai valutetaan keitinvesi pois pastasta. Lävikkö muistuttaa siivilää, mutta lävikön reiät ovat yleensä isompia ja niitä on vähemmän kuin siivilässä. Tavallisesti lävikössä on siivilän tapaan pitkä varsi ja sen vastakkaisella puolella kahva tai koukkumaiset pidikkeet, joiden avulla lävikkö pysyy läpimitaltaan sitä isomman astian laidan varassa. Toinessa lävikkötyyppissä on jalat, joiden avulla se pysyy pystyssä esimerkiksi tiskialtaan pohjalla. Aiemmin läviköt olivat pinnaltaan emaloituja metalliesineitä, mutta nykyään niitä tehdään myös pellistä, alumiinista ja muovista.


title: Lävikkö

text: Läviköksi kutsutaan joskus myös muita rei’itettyjä kulhomaisia esineitä, kuten kerroskattilan höyrytysosaa, vihannesten keittokoria tai uppopaistokoria.


title: Nettideittailu

text:
Nettideittailu on tietokoneilla, internetissä, sähköpostilla, matkapuhelimella ja älypuhelinsovelluksilla tapahtuvaa deittailua ja tapaamistakin näillä sähköisillä välineillä.
Nettideittikumppanit etsitään sosiaalisen median sivuilta kuten Facebookista, keskusteluryhmästä, IRC-Galleriasta ja Skypestä suoraan tai esimerkiksi ilmaisilta ja kaupallisilta nettitreffisivustoilta (engl. Online Dating Service).
Deittisivustoille luodaan tiedoin ja kuvin profiili, jonka tietoja vertaamalla tietokoneohjelma hakee soveltuvaa kumppania (engl. Matching). Löydettyjen joukosta kiinnostavaan halukas voi ottaa viestillä yhteyttä. Osa kaupallisista palveluista toimii myös sosiaalisen verkostoutumisen välineinä kuten matkustavia ihmisiä yhdistävä Tinder.


title: Nettideittailu

text:
Suomalainen IRC-Galleria sai suuren suosion jo 2000-luvun alussa, kun Facebookia ei vielä ollut. Tutkimuksessa nuorista kumppanin oli löytänyt deittipalveluista 9,8 % ja sosiaalisesta mediasta 5,8 %.
Vuosina 2005-2012 jo kolmannas yhdysvaltalaisista aviopareista oli tavannut toisensa netissä. Näistä 45% löysi kumppanin deittipalvelun kautta. Kumppanin muualta netistä löysi 55%.


title: Nettideittailu

text:
Palvelusivustoissa monet aloittavat nettideittailun usean kumppanin kanssa ja suhteen tiivistyessä siirtyvät deittaamaan vain yhtä kumppania. Toimintaa varten on luotu etikettejäkin.
Sokerideittailu eli sugardating on molempia osapuolia hyödyttävä suhde.
Deittailun kuluessa kumppanit tapaavat toisiaan sovitusti treffeillä. Ulkomailta deittailu voi tarkoittaa jossain vaiheessa kumppanin muuttoa toiseen maahan.
Deittailu koetaan nykyisin soveliaaksi lopettaa alkuvaiheessa vastaamatta viesteihin ghostaamalla (ghostaus).
Nettideittailun varjopuolena muun muassa kaupallisilla sivustoilla ja sähköpostein mainostaen deittailijoita on vaanimassa paljon nettihuijareita (engl. Scammers) ansainta tarkoituksessa. Huijarit luovat profiilisivuja vetovoimaisin valokuvin. Huijarien kirjeitä nimitetään myös nigerialaiskirjeiksi romanssihuijauksissa (engl. Romance Scam). Esimerkiksi Venäjällä, Ghanassa ja Malesiassa tästä osasta huijauksia on tullut jopa satoja miljoonia tuottava rikollisuuden ala.
Marin tasavallan Yoshkar-Olassa on suurimpana elinkeinona jopa nettihuijaus.


title: Nettideittailu

text: Huijatulla on mahdollisuus ilmoittaa huijarit niistä varoittaviin sivustoihin kuvineen ja kertomuksineen.


title: Nettideittailu

text: Vuonna 2015 Iso-Britanniassa tilastoitiin 400 rikosta, joihin liittyy Tinder-mobiilideittisovellus. Näiden joukossa oli esimerkiksi raiskaus, lapsen seksuaalinen hyväksikäyttö ja murhan yritys. Yleensä rikosilmoitukset koskivat väkivalta- tai seksuaalirikoksia.


title: Nettideittailu

text: Kokonaisia huijaussivustoja on perustettu suomenkielisenäkin kymmeniä, joiden maksullisiin viesteihin vastaa robotti tai iso joukko henkilökuntaa. Sivustot perustuvat suurelta osin tehtyihin valeprofiileihin.


title: Hòa Bìnhin taistelu

text: Hòa Bìnhin taistelu oli 14. marraskuuta 1951 – 24. helmikuuta 1952 käyty taistelu Ranskan joukkojen ja Việt Minhin välillä. Ranskalaiset valtasivat Việt Minhin Punaisenjoen suun tukikohdat eristääkseen Hòa Bìnhin kaupungin, jota he pitivät hallussaan suuria tappioita kärsien. Việt Minh teki taistelun loppuun mennessä sen hallussapidon turhaksi rakentamalla tien kaupungin ohitse.


title: Hòa Bìnhin taistelu

text: Ennen Hòa Bìnhin taistelua Việt Minh oli hyökännyt ranskalaisia vastaan kahteen otteeseen, mutta ranskalaiset löivät heidän joukkonsa molemmilla kerroilla. Taistelujen jälkeen Ranskan joukkoja Indokiinassa komentanut Jean de Lattre de Tassigny päätti ottaa aloitteen viholliseltaan. Ranskalaisten kohde oli Hòa Bìnhin kaupunki Mustanjoen varrella. Alueelta kulki tie Việt Minhin tukikohtiin Punaisenjoen suiston eteläosissa, minkä lisäksi paikan valtausta pidettiin siihen asti Ranskan puolella olleiden muongien tuen takaamisen kannalta tärkeänä.


title: Hòa Bìnhin taistelu

text: Taistelu Hòa Bìnhin hallinnasta alkoi 14. marraskuuta 1951. Ranskalaiset pudottivat Junkers Ju 52 -lentokoneillaan kolme laskuvarjojoukkojen pataljoonaa Hòa Bìnhiin ja valtasivat kaupungin lähes ilman vastarintaa. Samaan aikaan 15 jalkaväen pataljoonaa, 7 tykistöpataljoonaa, 2 panssaroitua osastoa pioneerien ja laivaston tukemina etenivät pitkin Mustanjoen laaksoa. Việt Minhin komentaja Võ Nguyên Giáp vältteli ensin suoraa yhteenottoa ranskalaisten kanssa. Aikaisemmat yhteenotot näiden kanssa oli hävitty ja nyt Việt Minhin joukot katosivat tarkoituksellisesti Hòa Bìnhista ranskalaisten tieltä. Giáp huomasi kuitenkin pian ranskalaisten asemien mahdollistavan saman kaltaisen operaation, kuin jollainen oli saavuttanut huomattavan voiton ranskalaisista Route Coloniale 4:n varrella vuonna 1950. Giáp määräsi 304, 308, ja 312. jalkaväendivisioonat etelään mukanaan tykistöä ja ilmatorjunta-aseita. Vietnamilaisten mukana olleet kiinalaiset neuvonantajat väittivät vastaan ja kieltäytyivät seuraamasta vietnamilaisia taisteluun, mutta Giáp päätti edetä näiden vastalauseista huolimatta.


title: Hòa Bìnhin taistelu

text: Ranskalaisten ainoa maata pitkin kulkeva huoltoreitti Hòa Bìnhiin oli huonokuntoinen Route Coloniale 6, jota häiritsemään Giáp lähetti divisioonansa 316 ja 320. Ranskalaisten toinen huoltoreitti oli Đáyjoki. Molempien reittien suojaamiseksi ranskalaiset rakensivat linnoitusten sarjan, jotka tekivät reiteistä turvallisempia, mutta söivät myös miesvoimaa ja tarvikkeita. Osapuolet kävivät ankaraa näännytyssotaa ja tappiot molemmilla osapuolilla olivat huomattavat. Route Coloniale 6 oli hankalan maastonsa takia oiva paikka väijytyksille ja ranskalaisten maihinnousualukset Đáyjoella olivat alttiita sinkotulelle. Syöpää sairastanut de Lattre lähti Indokiinasta joulukuussa 1951 ennen taistelun loppua, mutta ennen lähtöään hän kulutti kaukaisienkin ranskalaistukikohtien miesvoiman Hòa Bìnhissa. Ranskalaiset onnistuivat lopulta pitämään kiinni kaupungista, mutta taistelun päätyessä 24. helmikuuta 1952 Việt Minh oli rakentanut tien kaupungin ohi, tehden sen valtaamisen turhaksi.


title: Hòa Bìnhin taistelu

text: Ranskalaiset menettivät Hòa Bìnhissa 894 miestä kuolleina tai kadonneina. Việt Minhin tappiot olivat huomattavasti suuremmat ja ehkä jopa 12 000. Suurista tappioista huolimatta Việt Minh sai arvokasta kokemusta ranskalaisten vahvuuksista ja heikkouksista, joita käytettiin menestyksellisesti hyödyksi Indokiinan sodan myöhemmissä taisteluissa. Taisteluun osallistuneet ranskalaiset sotilaat muistivat sen "Hòa Bìnhin helvettinä". Ranskalaiset hylkäsivät Hòa Bìnhin helmikuun aikana.


title: Rocío Fernández-Ballesteros

text: Rocío Fernández-Ballesteros García on espanjalainen psykologi ja Madridin autonomisen yliopiston psykologian emeritaprofessori. Hän toimi vuosina 1979–2009 psykologian professorina aiheenaan psykologinen kartoitus ja arviointi sekä ikääntymisen psykologia.


title: Rocío Fernández-Ballesteros

text: Professori Fernández-Ballesterosille myönnettiin Euroopan psykologiliittojen federaation (EFPA) arvostettu Aristotele-palkinto vuonna 2005.


title: Rocío Fernández-Ballesteros

text: Fernández-Ballesteros on kirjoittanut tai toimittanut yksin tai yhdessä työtovereidensa kanssa ainakin 27 kirjaa ja yli 250 tieteellistä artikkelia tai kirjan lukua. Hän on jatkanut aktiivista tutkimus- ja kirjoitustyötään myös emeritaprofessorina. Hänen englanninkielisiä teoksiaan 2000-luvulta ovat esimerkiksi:


title: Ondřej Steiner

text: Ondřej Steiner (s. 11. helmikuuta 1974 Plzen, Tšekkoslovakia) on tšekkiläinen entinen jääkiekkoilija, pelipaikaltaan sentteri. Steiner pelasi Tšekin Extraligassa vuosina 1991–1999 ennen siirtymistään Ässiin kaudelle 1999–2000. Hän pelasi Porissa vain yhden kauden vaikka oli joukkueen paras pistemies. Seuraavalle kaudelle Steiner teki sopimuksen Hämeenlinnan Pallokerhoon, jossa pelasi vain 22 ottelua ennen kuin sopimus purettiin ja edessä oli paluu takaisin Extraligaan. Extraligassa Steiner pelasi kauden 2002–2003 loppuun ennen kuin siirtyi Venäjälle Himik Voskresenskin riveihin. Venäjällä vietetyn kauden jälkeen Steiner siirtyi Norjaan Stjernenin riveihin. Seuraavalle kaudelle Steiner sai sopimuksen Lukkoon, jossa pelasi viisi ottelua. Peliotteet eivät kuitenkaan olleet toivotulla tasolla, joten hänet myytiin kesken kauden Pelicansiin, jossa hän pelasi vain yhden ottelun ennen paluuta Extraligaan HC Vsetinin riveihin. Tšekeissä Steiner pelasi kauden 2005–2006 loppuun ennen siirtymistään takaisin Norjaan ja Stjerneniin. Kaudelle 2007–2008 Steiner siirtyi Tanskaan Totempo HvIK:in riveihin, jossa pelasi kaksi kautta.


title: Ondřej Steiner

text: Kaudelle 2009–2010 Steiner palasi Tšekkiin 3. liigan HC Klatovyn joukkueeseen. Siellä hän ehti pelaamaan kuusi ottelua ennen lainasopimusta takaisin Tanskaan, Hvidovren rivihin. Seuraavalla kaudella Steiner pelasi neljä ottelua lainasopimuksella Tšekin 2. liigan HC nad Jizeroun riveissä ja pudotuspelit Klatovyn riveissä. Kaikkiaan Steiner pelasi 64 ottelua Klatovyn joukkueessa 3. tasolla kevääseen 2014 mennessä, jolloin hän päätti uransa.


title: San Donato Milanese

text: San Donato Milanese on kunta Lombardiassa Pohjois-Italiassa. Se on osa Milanon metropolikaupunkia, ja se sijaitsee 10 kilometrin päässä Milanosta. Kunta on yhdistetty Milanon metropolikaupunkiin Milanon metron avulla, sekä kunnasta löytyy oma rautatieasema. Vuonna 2015 kunnan väkiluku oli 32 221.


title: San Donato Milanese

text: San Donato perustettiin 600-luvulla Beneventon herttuan, Grimoaldin armeijan toimesta. Vasta 1500-luvulla San Donato joutui Milanon arkkipiispojen haltuun.Marigagnon taistelu käytiin San Donaton lähellä ja Frans I asetti päämajaansa kunnan alueelle taistelun jälkeen.


title: San Donato Milanese

text: Nykyään San Donato Milanese on moderni teollisuus- ja palvelukeskus. Kunta sai Italian presidentin myöntämän kunniamaininnan 30. joulukuuta 1976.


title: Pamela Tolan filmografia

text: Tämä on luettelo Pamela Tolan filmografiasta.


title: Mökkireissu

text: Mökkireissu on marraskuussa 2017 MTV3-kanavalla alkanut suomalainen musiikkiohjelma, jossa kolme suomalaista artistia lähtivät ohjelman nimen mukaisesti mökkireissulle Kalle Lindrothin, Elias Kaskisen sekä Roope Salmisen johdolla. Reissuun lähdettiin vanhalla asuntoautolla ja mökillä vietettiin yksi vuorokausi. Jokainen vieraista esitti myös yhden itselleen tärkeän kappaleen.


title: Hans Edvard Wisløff

text: Hans Edvard Wisløff (10. toukokuuta 1902 Moss, Norja – 14. syyskuuta 1969 Bodø, Norja) oli norjalainen teologi, piispa ja kirjailija. Hänen vanhempansa olivat Johan Martin Wisløff ja Tora Hansen ja hänen serkkunsa oli Carl Fredrik Wisløff.


title: Hans Edvard Wisløff

text: Wisløff suoritti teologian kanditaatin tutkinnon Det teologiske menighetsfakultetissa 1926. Hän toimi useissa Oslon alueen seurakunnissa muun muassa apupappina Oppegårdissa 1926–1932, pastorina Tøyen kirkossa 1932–1940 sekä vakinaisena kappalaisena Trefoldighetin kirkossa (Kolminaisuudenkirkossa) 1940–1945. Vuosina 1945–1954 hän oli Indremisjonsselskapet-lähetysseuran pääsihteerinä ja lehden "For fattig og rik" toimittajana. Wisløff nimitettiin Pyhän Markuksen kirkon pastoriksi Osloon vuonna 1954, ja hän palveli siellä vuoteen 1959.


title: Hans Edvard Wisløff

text: Wisløffistä tuli Sør-Hålogalandin hiippakunnan piispa vuonna 1959, kotipaikkanaan Bodø. Tässä tehtävässä hän toimi kuolemaansa asti vuoteen 1969.


title: Hans Edvard Wisløff

text: Wisløff oli suosittu kirjailija. Tuotannossa oli hartaus- ja rukouskirjoja sekä pienehköjä kirjasia. Monista kirjoista otettiin uusia painoksia. Menestynein oli "Stille stunder på veien hjem", jota oli myyty vuoteen 2004 mennessä 130 000 kappaletta. Menestyneimpiä suomennoksista ovat olleet "Hiljaisia hetkiä" sekä"Turvassa kaikesta huolimatta."


title: Tove Nilsen

text: Tove Nilsen (s. 25. lokakuuta 1952 Oslo, Norja on norjalainen kirjailija ja kriitikko.


title: Tove Nilsen

text: Nilsenin esikoisteos, romaani "Aldri la dem kle deg forsvarsløst naken" (1974), oli puheenvuoro meneillään olleeseen aborttikeskusteluun. Suomennettu teos "Silmän nälkä" ("Øyets sult", 1993) kertoo intialaisen maahanmuuttajan kokemuksista Norjassa. Nilsenin tuotannon keskeinen teos on "Halun matka" ("Lystreise", 1995), jonka aiheena on kirjailija, joka lasta odottaessaan kirjoittaa romaania.


title: Tove Nilsen

text: Nilsen on kirjoittanut myös lasten- ja nuortenkirjoja ja toiminut Dagbladetin kriitikkona.


title: Gyldendalin palkinto

text: Gyldendalin palkinto ("Gyldendalprisen") on norjalainen kirjallisuuspalkinto, jota norjalainen kirjankustantamo Gyldendal Norsk Forlag on jakanut vuodesta 1996. Palkinto myönnetään kirjailijalle, joka on ansioitunut kaunokirjailijana. Palkinto jaetaan kirjailijalle riippumatta siitä, mikä kustantamo hänen kirjansa on julkaissut. Palkinnon edeltäjä oli Gyldendals legat, jota jaettiin vuosina 1934–1995.


title: Gyldendalin palkinto

text: Palkinnon suuruus oli 300 000 kruunua vuonna 2010. Palkinto on suurin Norjassa myönnettävä kirjallisuuspalkinto.


title: Amalie Skram -palkinto

text: Amalie Skram -palkinto on norjalainen kirjallisuuspalkinto, joka myönnetään vuosittain kaunokirjallissesta teoksesta. Sen myöntää bergeniläinen Amalie Skram-selskapet.


title: Amalie Skram -palkinto

text: Palkinto jaetaan Amalie Skramin syntymäpäivänä 22. elokuuta, ja sääntöjen mukaan se myönnetään "naiskaunokirjailijalle, joka kirjoittaa Amalie Skramin hengessä". Palkinnon suuruus on 25 000 Norjan kruunua (2013) ja siihen liittyy taiteilija Ingri Egebergin suunnittelema kunniakirja alkuperäispainatuksena.


title: Sult-palkinto

text: Sult-palkinto on norjalainen kirjallisuuspalkinto, jota on vuodesta 1998 myöntänyt vuosittain Gyldendal Norsk Forlag. Palkinnon sääntöjen mukaan se myönnetään nuorelle kirjailijalle riippumatta siitä, mikä kustantamo hänen teoksiaan on julkaissut.


title: Sult-palkinto

text: Palkinnon suuruus on 200 000 Norjan kruunua.


title: Georg Fraser (arkkitehti)

text: Bernhard Olof Georg Fraser (3. kesäkuuta 1882 Tuusula – 12. joulukuuta 1952 Helsinki) oli suomalainen arkkitehti ja opettaja.


title: Georg Fraser (arkkitehti)

text: Fraserin vanhemmat olivat eversti Georg Fredrik Fraser ja Johanna Wilhelmina Åström ja puoliso vuodesta 1906 Leila Wittig. Fraser tuli ylioppilaaksi Viipurin ruotsalaisesta yhteiskoulusta 1901 ja valmistui arkkitehdiksi Polyteknillisestä opistosta 1905. Valmistuttuaan hän toimi ylimääräisenä arkkitehtina Yleisten rakennusten ylihallituksessa, vuodesta 1907 Viipurin läänin rakennuskonttorin apulaisarkkitehtina vuoteen 1921 asti ja sitten yksityisarkkitehtina. Hän työskenteli myös Viipurin teollisuuskoulun opettajana vuodesta 1919 ja myöhemmin koulun rehtorina sekä Helsingin teknillisen oppilaitoksen opettajana vuodesta 1944. Viipurissa Fraser toimi myös kunnalliselämässä, muun muassa rahatoimikamarin jäsenenä.


title: Elvis-osasto (viihderyhmä)

text: Elvis-osasto oli suomalainen viihderyhmä, joka perustettiin vuonna 1991. Elvis-osastoa esitettiin radio-ohjelmana Ylen Radio Perämeressä 90-luvun alkupuolella. Elvis-osastoa esitettiin myös Tampere-TV:ssä vuosina 1996-1998 kahden vuoden ajan.


title: Elvis-osasto (viihderyhmä)

text: Imitaattori Jope Ruonansuu ja Ylen toimittaja Jari Vesa perustivat viihderyhmän kaksistaan vuonna 1991. Ruonansuu ja Vesa tekivät radio-ohjelmia kaksistaan, aina vuoteen 1992 asti, jolloin Tommi Reponen tuli mukaan. Vuonna 1992 ilmestyi ryhmän ensimmäinen levy Elvis-osasto. Levy myi kultaa vuonna 1992. Piakkoin "Elvis-osasto"-levyn jälkeen ilmestyi toinen levy Täällä Washington, joka myi kultaa vuonna 1992. Elvis-osasto piti pienen tauon levyjen suhteen vuonna 1993. Vuonna 1994 alkoi Reposen ja Ruonansuun yhteinen sarja "Washington Bar", jota esitettiin muutamilla kanavilla vuosina 1994–1996. Reponen ja Ruonansuu julkaisivat vuonna 1995 uuden "Elvis"-levyn Washington Bar. Vuonna 1996 Ruonansuu ja Vesa alkoivat tekemään Tampere TV:een uutta tv-ohjelmaa, joka kantoi ryhmän nimeä. "Elvis-osasto"-sarja päättyi vuoteen 1998. Jari Vesa, Jope Ruonansuu ja Tommi Reponen lopettivat ja jättivät ryhmän vuonna 1998.


title: Väinö Stenbäck

text: Emil Väinö Stenbäck (13. kesäkuuta 1862 Alavus – 19. marraskuuta 1937 Porvoo) oli suomalainen tehtailija, maallikkosaarnaaja ja suomentaja.


title: Väinö Stenbäck

text: Stenbäckin vanhemmat olivat kirkkoherra, lääninrovasti, tuomiokapitulin asessori Karl Emil Stenbäck ja Selma Josefina Grönberg. Hän pääsi ylioppilaaksi Helsingin yksityislyseosta 1884 ja opiskeli oikeustiedettä Helsingin yliopistossa.


title: Väinö Stenbäck

text: Stenbäck oli tehtailijana Porvoossa ja toimi aluksi Vapaakirkon maallikkosaarnaajana. Stenbäck oli Suomen vapaakirkollisen liikkeen sisälle 1890-luvulla syntyneen lakihenkisen "synnittömyysliikkeen" toinen johtaja Akseli Skutnabbin rinnalla. Hän toimi vuonna 1900 perustetun Evankeliset ystävät -liikkeen saarnaajana ja johtajana. Suomen sisällissodan jälkeen Stenbäck oli Suomenlinnan vankileirin kasvatusapulaisena.


title: Väinö Stenbäck

text: Väinö Stenbäck oli naimisissa vuodesta 1893 Ingrid Sofia Nybergin kanssa. Heidän poikansa oli jääkärimajuri Gunnar Stenbäck.


title: Canarias

text: Canarias on espanjaa ja se tarkoittaa Kanariansaaria. Sana voi lisäksi tarkoittaa seuraavia Espanjan laivaston aluksia:


title: Nissan Cima

text: Nissan Cima on japanilaisen Nissanin valmistama iso ja ylellinen sedan-korimallinen auto. Cima on merkin lippulaivamalli. Autoa valmistetaan Tochigissa.


title: Nissan Cima

text: Nissan Cimaa myydään vain Japanissa.


title: Litovel

text: Litovel on kaupunki Tšekissä Olomoucin läänissä. Kaupunki sijaitsee Hanán alueen luoteisosassa Moravajoen laaksossa noin 20 kilometrin päässä Olomoucin kaupungista. Kaupunkia halkoo kuusi Moravajoen haaraa, josta kaupunki on saanut lempinimen Hanán Venetsia.


title: Litovel

text: Kaupungin keskustassa on Přemysl Otakar –aukio. Aukion laidalla on kaupungintalo torneineen. Se on toiminut paikallisena hallintorakennuksena, kartanona ja 1500-luvulta lähtien kaupungintalona. Rakennusta on uudistettu useasti. Kaupungintalon torni on 72 metriä korkea. Aukiolla on Václav Renderin tekemä muistomerkki kaupunkia vaivanneiden ruttoepidemioiden muistoksi. Ne vaivasivat kaupunkia kahdesti 1500-luvulla ja vielä kerran 1700-luvulla. Litovelissa on myös Ruotsalaisten muistomerkki, kun Ruotsin armeija valtasi kaupungin Kolmikymmenvuotisessa sodassa 1600-luvulla.


title: Litovel

text: Moravajoen ylittävä Pyhän Johanneksen silta on Määrin vanhin kivisilta ja Tšekin kolmanneksi vanhin. Se on 5-aukkoinen holvisilta, jonka keskellä on Jan Sturmerin tekemä Johannes Nepomukilaisen patsas.


title: Litovel

text: Yksi Litovellin kauneimmista rakennuksista on vuonna 1901 rakennettu uusrenessanssityylinen Jan Opletalin kymnaasi. Rakennuksen julkisivun mosaiikit kertovat kaupungin historiasta. Rakennuksen edessä on Tšekkoslovakian ensimmäisen presidentin Tomáš Masarykin patsas. Rakennuksen edessä on myös koulusta valmistuneen Jan Opletalin patsas. Hän kuoli mielenosoituksessa vastustaessaan Saksan miehitystä Prahassa lokakuussa 1939.


title: Litovel

text: Litovelissa on runsaasti elintarviketeollisuutta, kuten panimo-, sokeri-, mallas-, pasta- ja juustotuotantoa sekä säilyketeollisuutta. Litovelissa on pantu olutta vuodesta 1291 lähtien, jolloin kuningas Venceslaus II antoi kaupungille oikeuden myllyyn. Kaupungissa on myös puunjalostusta ja koneenrakennusteollisuutta.


title: Sähköheikko tähti

text: Sähköheikko tähti on hypoteettinen eksoottinen tähtiyyppi, jossa tähden gravitaatioromahduksen estää sähköheikosta palamisesta aiheutuva säteilypaine, toisin sanoen energia, joka vapautuu kvarkkien muuttumisesta leptoneiksi sähköheikon vuorovaikutuksen tuloksena. Tämä prosessi tapahtuu tähtien ytimessä, joka on tilavuudeltaan suunnilleen omenan kokoinen mutta on massaltaan noin kaksi kertaa Maan suuruinen.


title: Sähköheikko tähti

text: Teorian mukaan tähdet saattaisivat päätyä tällaiseen tilaan supernovaräjähdyksen jälkeen. Sähköheikot tähdet ovat tiheämpiä kuin kvarkkitähdet, ja sellaisia voi muodostua, kun kvarkin degeneratiivinen paine ei enää kestä gravitaatiovoimaa mutta voi silti vastustaa elektrolyysipolttoa. Tähtien elinkaaren vaihe voi kestää yli 10 miljoonaa vuotta.


title: Enkelten talo

text: Enkelten talo ("Änglagård") on Colin Nutleyn käsikirjoittama ja ohjaama ruotsalainen draamakomedia vuodelta 1992. Sen pääparia näyttelevät ohjaajan vaimo Helena Bergström, Rikard Wolff ja Sven Wollter. Elokuvasta tuli Ruotsissa hyvin suosittu, ja se toimi brittitelevisiossa uransa aloittaneen Nutleyn läpimurtona pitkän elokuvan ohjaajana. Myös Bergströmin ja Wolffin yleisönsuosikeiksi nostanut elokuva sai jatko-osan "Enkelten talo – toinen kesä" (1994), ja viitisentoista vuotta myöhemmin vielä toisenkin, "Änglagård – Tredje gången gillt" (2010).


title: Enkelten talo

text: Pienen ruotsalaiskylän varakas erakkomies kuolee, ja paikallinen rahamies (Wollter) luulee saavansa tämän komean talon halvalla kun perillisiä ei ilmaannu. Mutta ilmaantuupas: vainajan tytär, varieteetähti (Bergström) miesystävineen (Wolff) huristaa kylään moottoripyörällä asumaan taloa omituisten taiteilijaystäviensä kanssa. Kyläläiset jakautuvat tulokkaiden puolustajiin ja vastustajiin.


title: Enkelten talo

text: "Enkelten talo" kuvattiin Bönen kylässä Länsi-Götanmaan läänin Ulricehamnissa kesällä 1991. Colin Nutley kertoo saaneensa idean elokuvaan ollessaan tekemässä dokumenttielokuvaa "Där rosor aldrig dör" (1986) eräästä toisesta Länsi-Götanmaan pikkupaikkakunnasta.


title: Enkelten talo

text: Elokuva sai Guldbagge-palkinnot parhaan elokuvan ja parhaan ohjauksen sarjoissa.


title: Enkelten talo

text: "Helsingin Sanomien" ensi-ilta-arvostelussa Helena Ylänen ei erityisemmin pitänyt "Enkelten talosta", vaan kuvasi sitä yhtä korrektiksi, siistiksi ja päällekäyvän opettavaiseksi kuin monet ruotsalaiset lastenelokuvat. "Video-oppaassa" vuodelta 1994 Bello Romano sanoo elokuvan tavoittavan monia tuttuja piirteitä ruotsalaisesta kansanluonteesta ja antaa sille neljä tähteä viidestä, mikä vastaa sanallista arviota ”erinomainen”.


title: Genesis G90

text: Genesis G90 (Etelä-Koreassa Genesis EQ900) on ylellinen henkilöauto, jota Hyundai Motor Company valmistaa Genesis Motors -brändin alla.


title: ARA San Juan (S-42)

text: ARA San Juan (runkonumero S-42) on Argentiinan laivaston vuonna 1983 vesille laskettu ja marraskuussa 2017 uponnut Santa Cruz -luokan sukellusvene.


title: ARA San Juan (S-42)

text: Alus tilattiin 30. marraskuuta 1977 Thyssen Nordseewerkeltä Emdenistä, missä köli laskettiin 18. maaliskuuta 1982. Alus laskettiin vesille 20. kesäkuuta 1983 ja se otettiin palvelukseen 19. marraskuuta 1985.


title: ARA San Juan (S-42)

text: Alus oli pitkään huollossa CINAR Argentine Industrial Naval Complexilla, missä se laskettiin vesille helmikuussa 2014 ja luovutettiin takaisin laivastolle 23. toukokuuta. Huollon aikana alus katkaistiin, mikä mahdollisti dieselmoottoreiden ja akuston vaihtamisen. Näin aluksen käyttöikää jatkettiin 30 vuodella.


title: ARA San Juan (S-42)

text: Alus katosi 15. marraskuuta 2017 matkalla Argentiinan eteläkärjestä Tulimaan edustalta Buenos Airesin eteläpuolelle Mar del Platan tukikohtaan. Alukseen oli päässyt vettä snorkkelin kautta, joka oli aiheuttanut akustoon vian. Viranomaisten mukaan aluksen runko on mahdollisesti tuhoutunut vedenalaisessa onnettomuudessa.


title: ARA San Juan (S-42)

text: Aluksen hylky onnistuttiin paikantamaan vasta marraskuussa 2018, yli vuosi aluksen katoamisen jälkeen. Argentiinan laivasto ilmoitti, että hylky oli havaittu Valdésin niemimaan vesistä. Hylyn löysi etsintöihin osallistunut yhdysvaltalainen " Ocean Infinity" kauko-ohjattavan etsintäaluksensa avulla. Hylyn ilmoitettiin olevan 800 metrin syvyydessä.


title: Genesis G80

text: Genesis G80 on ylellinen, sedan-korimallinen henkilöauto, jota Hyundai Motor Company valmistaa Genesis Motors -brändin alla. Autoa kootaan Hyundai Motors Ulsan Plant-tehtaalla, Ulsanissa, Etelä-Koreassa.


title: Jan Brzák-Felix

text: Jan Brzák-Felix (6. huhtikuuta 1912 Praha, Böömi, Itävalta-Unkari – 15. heinäkuuta 1988 Praha) oli tšekkoslovakialainen ratameloja, olympiavoittaja ja maailmanmestari.


title: Jan Brzák-Felix

text: Brzák-Felix voitti kanadalaiskaksikoissa 1000 metrillä olympiakultaa Berliinissä 1936 ja Lontoossa 1948 sekä olympiahopeaa Helsingissä 1952. MM-kilpailuissa Brzák-Felix voitti kolme kultamitalia ja yhden hopean. Hänen veljensä oli myös olympialaisissa kilpaillut ratameloja.


title: Bohumil Kudrna

text: Bohumil Kudrna (15. maaliskuuta 1920 Brandlín – 11. helmikuuta 1991 Praha) oli tšekkoslovakialainen ratameloja, olympiavoittaja ja maailmanmestari.


title: Bohumil Kudrna

text: Kudrna voitti kanadalaiskaksikoissa 1000 metrillä olympiakultaa Lontoossa 1948 ja olympiahopeaa Helsingissä 1952. MM-kilpailuissa Kudrna voitti kaksi kultamitalia Kööpenhaminassa 1950.


title: Pentadekaani

text:
Pentadekaani eli n-pentadekaani (CH) on 15-hiilinen suoraketjuinen alkaani. Se on normaaliolosuhteissa olomuodoltaan kiinteää ainetta. Huoneenlämmössä yhdiste on väritöntä veteen liukenematonta nestettä. Liukenee dietyylieetteriin ja etanoliin. Pentadekaanin rakennekaava on CH(CH)CH, moolimassa 212,42 g/mol, sulamispiste 10 °C, kiehumispiste 270,6 °C, tiheys 0,7685 g/cm (vesi = 1,0 g/cm), taitekerroin 1,4315 (20 °C), höyrystymislämpö 76,77 kJ/mol ja CAS-numero 629-62-9.
Pentadekaania käytetään orgaanisissa synteeseissä ja liuottimena. Yhdistettä voidaan valmistaa esimerkiksi erottamalla raakaöljystä.
Pentadekaania esiintyy useissakasveissa, niiden tuoksuissa ja semiokemikaalina eliöiden viestinnässä.


title: Alfréd Jindra

text: Alfréd Jindra (31. maaliskuuta 1930 Praha – 7. toukokuuta 2006 Praha, Tšekki) oli tšekkoslovakialainen ratameloja ja olympiamitalisti.


title: Alfréd Jindra

text: Jindra voitti kanadalaisyksiköissä 10 000 metrillä olympiapronssia Helsingissä 1952.


title: Bouzov

text: Bouzov on kunta ("obec") Tšekissä Olomoucin läänissä. Se noin 30 kilometrin päässä Olomoucin kaupungista luoteeseen.


title: Bouzov

text: Kunnan nähtävyyksiä on Bouzovin linna ("Hrad Bouzov"). Se on yksi Määrin näyttävimmistä linnoista. Linna rakennettiin goottilainen tyyliin, mutta 1800-luvun loppupuolella se muutettiin kunnostustöissä tyyliltään romanttiseksi. Linna on suosittu elokuvien kuvauspaikka.


title: Douglas Worsnop

text: Douglas R. Worsnop (s. 1. marraskuuta 1952) on yhdysvaltalainen kemisti ja ilmakehän aerosolien tutkija. Hän on yhdysvaltalaisen Aerodyne Research -yrityksen varatoimitusjohtaja sekä aerosoli- ja pilvikemian tutkimuksen johtaja. Lisäksi hän on toiminut Helsingin yliopistolla Markku Kulmalan kutsumana vierailevana FiDiPro -professorina (Finland Distinguished Professor), ja hän on ollut yhteistyössä myös Ilmatieteen laitoksen ja Itä-Suomen yliopiston kanssa. Hänen erityistä osaamisaluettaan ovat ilmakehän aerosolien kemia ja reaktiot, kemiallinen analytiikka, sekä erilaiset laboratorio- ja kenttämittaustekniikat.


title: Douglas Worsnop

text: Worshop suoritti alemman korkeakoulututkinnon (B.A.) kemia pääaineenaan Hope Collegessa ja valmistui kemian tohtoriksi (Ph.D.) Harvardin yliopistosta.


title: Douglas Worsnop

text: Worsnop on työtovereineen julkaissut monia tutkimusartikkeleita tiedemaailman huippulehdissä (kuten Science ja Nature tytärlehtineen). Vuonna 2017 Worsnop lukeutui geotieteiden alalla viitatuimpien tutkijoiden joukkoon ja kuului kaikkiaan noin 3 300 tutkijaa maailmanlaajuisesti sisältävällä "2017 Highly Cited Researchers" -listalla runsaan kahdenkymmenen Suomessa työskentelevän tutkijan ryhmään.


title: Douglas Worsnop

text: Vuonna 2005 hänet valittiin AAAS:n fellow -jäseneksi. Hän on ollut Suomen Tiedeseuran jäsen vuodesta 2010.


title: Ampumahiihto talviolympialaisissa 2018

text: Ampumahiihdossa kilpailtiin Pyeongchangin 2018 talviolympialaisissa 10.–23. helmikuuta Alpensian ampumahiihtokeskuksessa.


title: Ampumahiihto talviolympialaisissa 2018

text: Tapahtumia oli yksitoista; miehet ja naiset kilpailivat pikakilpailussa, takaa-ajossa, normaalimatkalla, yhteislähdössä ja viestissä. Näiden lisäksi käytiin sekaviestikilpailu, jossa jokaisessa joukkueessa kilpaili kaksi naista ja kaksi miestä.


title: Fenyyli-isotiosyanaatti

text: Fenyyli-isotiosyanaatti (CHNS) on isotiosyanaatteihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja analyyttisenä reagenssina.


title: Fenyyli-isotiosyanaatti

text: Huoneenlämpötilassa fenyyli-isotiosyanaatti on väritöntä tai kellertävää nestettä. Sillä on sinapinkaltainen pistävä haju. Yhdiste on veteen liukenematonta ja liukenee useisiin orgaanisiin liuottimiin esimerkiksi etanoliin, dietyylieetteriin ja kloroformiin. Fenyyli-isotiosyanaatti on myrkyllistä ja ärsyttää silmiä ja hengitysteitä.


title: Fenyyli-isotiosyanaatti

text:
Fenyyli-isotiosyanaattia voidaan valmistaa aniliinin ja hiilidisulfidin tai tiofosgeenin välisellä reaktiolla ja hapettamalla muodostuva ditiokarbamaattijohdannainen fenyyli-isotiosyanaatiksi lyijynitraatin avulla.
Fenyyli-isotiosyanaattia käytetään useiden heterosyklisten yhdisteiden erimerkiksi lääkkeiden ja fungisidien valmistukseen. Lisäksi sitä käytetään peptidien aminohappokoostumuksen selvittämiseen. Peptidin N-pää reagoi fenyyli-isotiosyanaatin kanssa muodostaen tiohydantoiinijohdannaisen, joka irtoaa peptidiketjusta. Nämä johdannaiset voidaan erottaa ja tunnistaa korkean erotuskyvyn nestekromatografian avulla.


title: Erkki Linnasalmi

text: Erkki Ilmari Linnasalmi (27. huhtikuuta 1908 Helsinki – 2. toukokuuta 1982) oli suomalainen arkkitehti.


title: Erkki Linnasalmi

text: Linnasalmen vanhemmat olivat lehtori Frans Oskari Linnasalmi ja Toini Augusta Bonsdorff ja puoliso vuodesta 1936 arkkitehti Aura Inkeri Veijola. Linnasalmi tuli ylioppilaaksi Hämeenlinnan lyseosta 1927 ja valmistui arkkitehdiksi Teknillisestä korkeakoulusta 1935. Valmistuttuaan hän avusti opiskelutovereitaan Lasipalatsin suunnittelussa, mutta siirtyi Viipuriin jatkamaan Uno Ullbergin aloittaman uuden Naistensairaalan suunnittelua. Viipurissa työskentelynsä jälkeen Linnasalmi teki opintomatkan Ruotsiin, toimien muun muassa Hakon Ahlbergin arkkitehtitoimistossa. Helsingissä Linnasalmi työskenteli Lääkintöhallituksen palveluksessa vuodesta 1939 vuoteen 1941 ja sen jälkeen Helsingin yleisen sairaalan rakennustoimiston johtajana vuodesta 1942 vuoteen 1947. Vaimonsa kanssa Linnasalmi perusti arkkitehtitoimiston vuonna 1945.


title: Erkki Linnasalmi

text: Linnasalmen ja hänen puolisonsa toimisto oli Suomen tunnetuimpia sotien jälkeen toimineista sairaala- ja terveydenhuollon rakennusten suunnittelijoista. Se suunnitteli paitsi sairaaloita, myös muun muassa terveystaloja ja kunnanlääkäreiden asuntoja sekä vastaanottotiloja varsinkin 1940- ja 1950-luvuilla.


title: Point in Polygon

text: Point in Polygon (PIP, PIP-ongelma), eli suomeksi piste monikulmiossa, on matematiikan ja tietojenkäsittelyn ongelma, jonka pääongelma on, onko annettu piste monikulmion sisällä, ulkopuolella vai sen rajalla.


title: Point in Polygon

text: PIP-ongelman ratkaisemisella on useita käytännön hyötyjä esimerkiksi tietokonegrafiikkassa, CAD-ohjelmistoissa, geoinformatiikassa ja paikkatietojärjestelmissä.


title: Point in Polygon

text: PIP-ongelmaa voidaan tutkia niin kaksiulotteisille kuvioille kuin myös kolmiulotteisille kappaleille, sekä yksinkertaisille monikulmioille ("simple polygons") ja monimutkaisulle monikulmioille.


title: Point in Polygon

text: Useita ratkaisuja PIP-ongelmalle on kehitetty. Tietyille monikulmiotyypeille on lisäksi omat nopeat ratkaisumenetelmänsä.


title: Point in Polygon

text: Varhaisin ja kenties yksinkertaisin menetelmistä lienee niin sanottu "Ray casting" -algoritmi. Algoritmin mukaan "piste on monikulmion ulkopuolella, jos siitä vedettävä suora/säde" (ray) "kulkee parillisen" (0, 2, 4 ja niin edelleen) "määrän verran monikulmion reunojen läpi". Tämä algoritmi tunnetaan myös joskus nimellä ”even-odd”.


title: Point in Polygon

text: Ray casting -algoritmi ei kuitenkaan ole täydellinen, sillä harvinaisissa tapauksissa säde voi osua kulmaan, muuttaen lopputuloksen vääräksi (katso kuva).


title: Point in Polygon

text: Kierroslukuun perustuva algoritmi ("Winding number algorithm") määrittää pisteen olevan monikulmion ulkopuolella, jos sen kierrosluku on nolla.


title: Point in Polygon

text: Laskennallisesti ongelma voidaan myös nopeasti esitarkastaa ja nopeuttaa selvittämällä onko piste niin sanotun sijaintia rajaavan suorakaiteen (eng. "Bounding Box") sisällä, eli monikulmion sisäänsä sulkevan suorakulmion ulkopuolella. Esitarkastaminen on hyödyllistä esimerkiksi silloin, kun laskettavia pisteitä on huomattavan paljon, sillä sen avulla voidaan nopeasti poistaa ne pisteet jotka eivät mitenkään voi olla monikulmion sisällä. Jäljelle jäävät pisteet voidaan tämän jälkeen ottaa tarkempaan analyysiin, säästäen laskenta-aikaa.


title: Náměšť na Hané

text: Náměšť na Hané on kauppala ("městys") Tšekissä Olomoucin läänissä. Se noin 20 kilometrin päässä Olomoucin kaupungista länteen.


title: Náměšť na Hané

text: Kunnan nähtävyyksiä on Náměšť na Hanén linna. Se rakennettiin 1700-luvulla klassismin tyyliin. Linnan sisustuksessa on käytetty ainutlaatuista Meissenin posliinikokoelmaa. Linnaa ympäröi pyöreä ranskalainen puutarha.


title: Not My Life

text: Not My Life on vuonna 2011 julkaistu dokumenttielokuva, joka kertoo ihmiskaupasta ja nykypäivän orjuudesta. Elokuvan on kirjoittanut, tuottanut ja ohjannut Robert Bilheimer.


title: Anonymously Yours

text: Anonymously Yours on vuonna 2002 julkaistu yhdysvaltalainen dokumenttielokuva, jonka on ohjannut Gayle Ferraro. Se dokumentoi naisten hyväksikäyttöä ja myymistä seksiorjiksi Myanmarissa. Elokuva kuvattiin salaa marraskuussa 2000 haastattelemalla myanmarilaisia prostituoituja, heidän perheitään ja sosiaalityöntekijöitä. Kuvamateriaali salakuljetettiin pois maasta.


title: Khe Sanhin taistelu

text: Khe Sanhin taistelu oli Vietnamin sodan aikana 21. tammikuuta – 1. huhtikuuta 1968 käyty taistelu Yhdysvaltojen ja Pohjois-Vietnamin joukkojen välillä Khe Sanhin tukikohdan hallinnasta lähellä Etelä-Vietnamin ja Pohjois-Vietnamin vastaista demilitarisoitua vyöhykettä. Taistelua voidaan näkökannasta riippuen pitää kumman tahansa voittona tai tappiona. Yhdysvalloissa Khe Sanh ja Tet-hyökkäys merkitsivät kuitenkin selvää asennemuutosta Vietnamin sotaa kohtaan ja siinä maan osallisuuden vähenemistä.


title: Khe Sanhin taistelu

text: Yhdysvaltain erikoisjoukot perustivat tukikohtansa lähelle Khe Sanhin kylää elokuussa 1962. Tukikohdat olivat osa Military Assistance Command, Vietnamin (MACV) komentaja kenraali William Westmorelandin strategiaa useista toisiinsa yhteyksissä olevista tukikohdista Pohjois- ja Etelä-Vietnamin vastaisella demilitarisoidulla rajalla. Tukikohtien tarkoitus oli estää kommunistien soluttautuminen etelään demilitarisoidun vyöhykkeen kautta. Tukikohdat eivät itsessään pysäyttäisi vihollista, mutta niihin sijoitettujen joukkojen oli mahdollista kutsua etelään liikkuvia vihollisosastoja vastaan ilmaiskuja js ne käyttivät vihollisen havaitsemiseen esimerkiksi liikkeentunnistimia. Erikoisjoukkojen tiedusteluosastot (Study and Observation Groups eli SOG) käyttivät lisäksi Khe Sanhin tukikohtaa operaatioissaan kommunistien liikehdinnän valvomisessa Laosin puolella. Huhtikuussa 1966 Khe Sanhiin sijoitettiin merijalkaväen pataljoona, joka komennettiin kuusi kuukautta myöhemmin rakentamaan toinen tukikohta erikoisjoukkojen tukikohdan yläpuolelle sen läheisyyteen. Uuteen tukikohtaan sijoitettiin jälleen pataljoona ja keväällä 1967 se oli vahvistettu rykmenttivahvuuteen nimellä III Marine Amphibious Force.


title: Khe Sanhin taistelu

text: Vuonna 1967 erikoisjoukot alkoivat myös havaita lisääntynyttä liikennettä kommunistien käyttämällä Hồ Chí Minhin huoltotielle. Kenraali Westmoreland uskoi kommunistien yrittävän toistaa Điện Biên Phủn taistelun Khe Sanhissa. Khe Sanhin maantiede muistuttikin huomattavasti Điện Biên Phủta, jossa Võ Nguyên Giáp oli ottanut voiton ranskalaisista vuonna 1954. Molemmat paikat olivat syrjäisiä linnoitettuja tukikohtia kukkulalla lähellä Laosin vastaista rajaa ja niitä ympäröivät vanhat plantaasit ja viidakko, mikä suosi kommunistien käyttämää sissitaktiikkaa. Kommunistien strategiaan kuului puolestaan amerikkalaisten houkuttelu juuri tällaiseen maastoon pois tiheästi asutetuilta alueilta etelässä. Westmoreland vahvisti Khe Sanhin puolustuksia laajentamalla sen lentokenttää Lockheed C-130 Hercules-lentokoneille, sekä 30 kilometrin kantaman 175 mm tykeillä Camp Carrollissa 20 kilometrin päässä Khe Sanhista. Huhtikuussa 1967 merijalkaväen partio väijytettiin Khe Sanhin ulkopuolella ja heitä tukemaan lähetetyt joukot kärsivät raskaita tappioita M16-kiväärien jumiutuessa. Tapaus johti myöhemmin muutoksiin kiväärissä, jotka paransivat sen suorituskykyä. Huhtikuun ja maaliskuun välillä merijalkaväki teki useita hyökkäyksiä kommunistien hallussaan pitämille kukkuloille Khe Sanhin ympäristössä. 160 miestä menetettiin kaatuneina, mutta merijalkaväen onnistui tuhota kokonainen Pohjois-Vietnamin armeijan rykmentti ja rakenteilla ollut tykistön asema. Nämä ja muut vuonna 1967 käydyt yhteenotot vakuuttivat Westmorelandin siitä, että merijalkaväki pystyi selviytymään ylivoimaisenkin vihollisen kanssa ilmatuen ja huollon avulla. Westmoreland vakuutti Lyndon B. Johnsonin hallinnon näkökannastaan ja amerikkalaisten tukikohtia demilitarisoidun vyöhykkeen lähistöllä ja etenkin Khe Sanhissa päätettiin laajentaa.


title: Khe Sanhin taistelu

text: Illalla 2. tammikuuta 1968 merijalkaväen tiedusteluosasto kohtasi kuuden upseerin muodostaman pohjoisvietnamilaisen joukon, joista surmansa sai viisi. Westmoreland piti ryhmää tiedusteluosastona, joka oli merkki kommunistijoukkojen hyökkäysvalmisteluista alueella. Giáp olikin siirtänyt alueelle demilitarisoidun vyöhykkeen kautta kaksi divisioona, divisioonat 325 ja 320, joita tuki panssaroitu rykmentti, kaksi tykistörykmenttiä ja 304. divisioona Laosista. 304. divisioona oli sama, joka oli ottanut voiton ranskalaisista Điện Biên Phủssa. Yhteensä kommunisteilla oli reservin joukot mukaan luettuna 20 000−30 000 sotilasta. Tammikuun puolivälillä Khe Sanhin ympäristön kukkuloita puolusti 3 000 merijalkaväen sotilasta, jotka oli sijoitettu niiden korkeuden mukaan nimetyille kukkuloille 950, 881, 861 ja 558. Itse Khe Sanhin tukikohtaa puolusti toiset 3 000 merijalkaväen sotilasta. Puolustavien joukkojen osastoilla oli käytössään kranaatinheittimiä ja 105 mm haupitseja. Tukikohdan ainoa huoltotie Route 9 oli kommunistien katkaisema, mutta merijalkaväkeä huollettiin ilmasta. Aamulla 20. tammikuuta amerikkalaisten eteläisen ja pohjoisen 881 kukkulan välillä kulkenut amerikkalainen partio väijytettiin ja 7 sotilasta sai surmansa. Heidät määrättiin vetäytymään takaisin eteläiselle 881 kukkulalle, joka suuremman hyökkäyksen pelossa Khe Sanhin tukikohdan ohella asetettiin hälytysvalmiuteen. Seuraavana yönä kommunistien puolelta saapunut sotilaskarkuri kertoi hyökkäyksen seuraavan puoli yhdeltä aamuyöstä ja hyökkäys kohdistuisi eteläistä 881 kukkulaa ja 861 kukkulaa vastaan. Niiden puolustuksia vahvistettiin kahdella M50 Ontos -vaunulla, miinoilla ja piikkilangalla.


title: Khe Sanhin taistelu

text: Karkurin tarinan mukaisesti pohjoisvietnamilaisten hyökkäys alkoi yöllä ja sen kohde oli kukkula 861. Putkimiinoja käyttäen kommunistit raivasivat läpi tien merijalkaväen etupuolustusasemiin ja valtasivat ne kello viiteen mennessä. Merijalkaväki sai kuitenkin vallattua asemansa takaisin. Puoli kuuden aikoihin pohjoisvietnamilaiset aloittivat Khe Sanhin tukikohdan tulituksen tykistöllä ja raketinheittimillä. Tukikohdan ammusvarasto sai osuman ja räjähti, minkä jälkeen sen puolustajilla oli puutetta ammuksista. Lisäksi räjähdys päätyi etusivun uutisiin Yhdysvalloissa ja tilanteesta huolestunut presidentti Johnson vaati tunnittaisia tilannepäivityksiä taistelusta. Puoli seitsemän aikoihin pohjoisvietnamilaiset hyökkäsivät Khe Sanhin kylään ja vaikka hyökkäys torjuttiin tykistön avulla, paikalliset asukkaat pakenivat. He pyrkivät ensin merijalkaväen asemiin, jonne heitä ei päästetty sabotaasin pelossa. Noin 3 000 kyläläistä yritti paeta Route 9 pitkin Dong Haa kohti, mutta perille asti heistä pääsi vain 1 432. Khe Sanhin lentokenttä oli vahingoittunut vihollisen tulituksessa, mutta C-130-lentokoneiden oli edelleen mahdollista laskeutua sille ja niiden mukana tuotiin tarvikkeita, kuten tykistön ammuksia. Kenraali Westmoreland oli henkilökohtaisesti ilmavoimien operaatioiden komennossa ja valitsi ilmaiskujen kohteet. Boeing B-52 Stratofortress -pommikoneet tekivät lentoja alueen yllä kolmen tunnin välein ja maaliskuun loppuun mennessä ne olivat tiputtaneet alueelle 60 000–75 000 tonnia räjähteitä.


title: Khe Sanhin taistelu

text: 21. tammikuuta–5. helmikuuta pohjoisvietnamilaiset tekivät useita pienimuotoisia hyökkäyksiä kukkula 861A:ta vastaan ja 5. helmikuuta he valtasivat osan kukkula 861:tä. Seitsemän merijalkaväen sotilasta sai surmansa, mutta heidän onnistui vallata menettämänsä alue takaisin kyynelkaasun, tykistön ja ilmaiskujen tukemana. 7. helmikuuta pohjoisvietnamilaiset valtasivat Lang Vein erikoisjoukkojen tukikohdan noin 10 kilometrin päässä Khe Sanhista ja 8. helmikuuta he hyökkäsivät kukkulaa 64 vastaan vain hieman Khen Shahin tukikohdan ulkopuolella. Hyökkääjät tuhosivat puolustajien bunkkereita kasapanoksilla ja singoilla ja puolustajien vahvistuksien saapuessa 21 merijalkaväen sotilasta oli kuollut ja 4 kadonnut. Vakavasti haavoittuneita oli 26 ja vain yksi oli selvinnyt haavoittumatta lainkaan. 25. helmikuuta 29:n miehen partio törmäsi kommunistien bunkkeriin ja juuttuivat vihollisen tuleen. Amerikkalaiset eivät kyenneet lähettämään joukkoja heitä pelastamaan ja heidät määrättiin pakenemaan kykyjensä mukaan, mutta vain kolme partion sotilaista palasi omiin asemiinsa. Kommunistit alkoivat vetää joukkojaan pois Khe Sanhista 6. maaliskuuta ja kolme päivää myöhemmin alueella oli enää muutama tuhat heidän sotilastaan. Khe Sanhin taistelu sai virallisen päätöksensä Operaatio Scotlandin päättyessä. Route 9 avattiin operaatio Pegasuksella 8. huhtikuuta ja 9. huhtikuuta oli ensimmäinen päivä, jolloin Khe Sanhiin ei kohdistunut vihollisen tykkitulta. Tukikohdan piiritys oli ohi muutta taistelut aluetta puhdistaneiden merijalkaväen ja kommunistien joukkojen välillä jatkuivat vielä en jälkeenkin. Esikunnassa päätettiin lopulta olla ottamatta riskiä toisesta kalliiksi tulevasta piirityksestä ja tukikohdasta päätettiin luopua. Tukikohta hylättiin 26. kesäkuuta 1968.


title: Khe Sanhin taistelu

text: Amerikkalaisten tappioista Khe Sanhissa on annettu erilaisia arvioita. Virallisen lukeman mukaan 205 merijalkaväen sotilasta kaatui ja yli 1 600 haavoittui. Khe Sanhin tukikohdan sotilaspastorin Ray W. Stubben mukaan kuolleita oli 475. Etelä-Vietnamin armeijan joukot kärsivät tuntemattoman määrän tappioita Khe Sanhin kaakkoispuolella ja surmansa sai lisäksi 1 000–1 500 montagnardia. Pohjois-Vietnamin armeija kärsi arviolta 10 000–15 000 miehen tappiot. Suuri valtaosa heistä sai surmansa ilmapommituksissa ja tykistötulessa. Paikalla tehtiin myös virallinen ruumiiden laskenta, jonka tulos oli 1 602 kaatunutta pohjoisvietnamilaista. Pohjois-Vietnamin armeijan virallinen luku sen tappioksi on 2 270, mutta on epäselvää kuuluvatko taistelussa kadonneet tähän lukuun. Khe Sanhin taistelu ja Tet-hyökkäys herättivät sodan vastustusta Yhdysvalloissa ja hyökkäystä ja Khe Sanhin taistelua voidaankin pitää sodan käännekohtana, jonka jälkeen Yhdysvaltojen osallistuminen sotaan alkoi vähetä.


title: Khe Sanhin taistelu

text: Giápin mukaan kommunistien tavoite ei ollut vallata Khe Sanhin tukikohtaa ja hän piti taistelua Pohjois-Vietnamin voittona. Jos Giápin näkemys taistelun tavoitteista hyväksytään, voidaan sitä pitää onnistuneena operaationa sitoa amerikkalaisten joukkoja muualta Etelä-Vietnamista, jonne Pohjois-Vietnam hyökkäsi Tet-hyökkäyksen aikana. Vietnamin armeijan selonteossa 20 vuotta taistelun jälkeen osoitetaan kuitenkin myös useita epäonnistumisia. Yhtenä tavoitteena oli esimerkiksi ollut tuhota "useita" amerikkalaisten pataljoonia, missä ei onnistuttu. Epäonnistumisista syytettiin esikunnan virheellisiä käsityksiä sen omien joukkojen suorituskyvystä ja taistelujen valmistelujen puutteellisuutta. Amerikkalaisten tavoitteena oli puolestaan ollut pitkään sitoa kommunistit taisteluun, jossa heille voitaisiin aiheuttaa tappioita suuremmassa mittakaavassa, kuin mitä he voisivat korvata. Eversti David E. Lowndsin mukaan taistelussa tuhoutui kaksi Pohjois-Vietnamin armeijan divisioona ja jos Giápin tavoitteena oli ollut uusia hänen voittonsa Điện Biên Phủnssa, voidaan taistelua pitää myös Pohjois-Vietnamin tappiona. Taistelun jälkeen kenraali Westmorelandin korvasi MACV:n johdossa kenraali Creighton Abrams.


title: Tutkimus ja tuotekehitys

text: Tutkimus ja tuotekehitys on systemaattista toimintaa, joka tähtää tiedon lisäämiseen ja tiedon käyttämiseen uusien sovellusten löytämiseksi. Tutkimus- ja kehittämistoimintaan sisällytetään perustutkimus, soveltava tutkimus sekä kehittämistyö.


title: Tutkimus ja tuotekehitys

text: Vaikka tutkimuksesta on puhuttu satojen vuosien ajan, sanapari tutkimus ja tuotekehitys yhdistettiin 1900-luvun loppupuolella. Euroopassa, Yhdysvalloissa ja Japanissa tutkimuksen ja tuotekehityksen yhteistyö on ollut tärkeä osa taloudellista suunnittelua sekä valtiontaloudessa että yksityisissä yrityksissä.


title: Tutkimus ja tuotekehitys

text: Unescon mukaan tutkimuksen ja tuotekehityksen osuus maailman bruttokansantuotteesta on kahden prosentin luokkaa. Vuoden 2007 aallonpohjasta, alle kaksi prosenttia, se nousi 2,23 prosenttiin vuoteen 2015 mennessä. Suurimman osuuden (3-4,3%) omasta BKT:staan vuonna 2015 käyttivät Israel, Etelä-Korea, Japani, Ruotsi, Itävalta ja Tanska.


title: Klaus Suonsaari

text: Klaus Suonsaari (s. 7. marraskuuta 1959 Heinola) on suomalainen jazzrumpali, -säveltäjä ja -opettaja, joka on asunut ja työskennellyt New Yorkissa 1980-luvun puolestavälistä alkaen. Hän on esiintynyt ja levyttänyt Suomen jazzhuippujen ohella muun muassa Bob Bergin, Horace Parlanin, Joe Lovanon, Slide Hamptonin, Jerry Bergonzin, Niels-Henning Ørsted Pedersenin, Junior Cookin, Tom Harrellin, Ray Drummondin ja Muhal Richard Abramsin kanssa.


title: Klaus Suonsaari

text: Suonsaari opiskeli aluksi pianonsoittoa kuusivuotiaasta alkaen ja rumpuja 14-vuotiaasta alkaen. Käännekohta oli Oulunkylän pop- ja jazzkonservatorion järjestämä kesäkurssi 1974, jolla Suonsaari sai ensi kerran ammattimaista rumpujen opetusta. Vuosikymmenen lopulla hän opiskeli Lahden konservatoriossa ja toimi Lahden kaupunginorkesterin lyömäsoittajana. Vuonna 1979 hän aloitti opinnot Bostonin Berklee College of Musicissa, opiskeli myös Rochesterin yliopiston Eastman-musiikkioppilaitoksessa ja asettui sitten New Yorkiin. Hänen esikoisalbumilleen "Reflecting Times" (Storyville 1988) kootussa kvintetissä soittivat muiden muassa trumpetisti Tom Harrell ja basisti Ray Drummond.


title: Klaus Suonsaari

text: Vuosituhannen vaihteen jälkeen Suonsaaren kokoonpanoja ovat kolmea muusikkosukupolvea edustava Nordic Trinity -trio (Mikko Iivanainen, kitara, ja Juhani Aaltonen, puhaltimet) sekä Contrasts (Wade Mikkola, basso; Manuel Dunkel ja Mikko Innanen, puhaltimet).


title: Klaus Suonsaari

text: Vuonna 1992 Suonsaari palkittiin Pori Jazz -festivaaleilla Vuoden taiteilijana.


title: Úsov

text: Úsov on kaupunki Tšekissä Olomoucin läänissä. Se sijaitsee noin 30 kilometrin päässä Olomoucin kaupungista luoteeseen.


title: Úsov

text: Úsovin suosituimpia nähtävyyksiä on 1300-luvulla rakennettu Goottilainen Úsovin linna Hrubý Jeseníkin vuoristossa. Myöhemmin linnaa muutettiin, ja nykyään sitä käytetään metsästysmuseona.


title: Veikko Salomaa

text: Veikko Väinö Salomaa (s. 1950) on suomalainen lääkäri, kansanterveystieteen tutkija ja THL:n tutkimusprofessori (vuodesta 2005). Hän kuuluu maailman eniten viitatuimpien tutkijoiden joukkoon alallaan.


title: Veikko Salomaa

text: Hän kirjoitti ylioppilaaksi Oriveden yhteiskoulusta 1968. Hän valmistui Helsingin yliopistosta lääketieteen lisensiaatiksi 1976, sisätautien erikoislääkäriksi 1984 sekä lääketieteen ja kirurgian tohtoriksi 1988. Hänen suomenkielinen väitöskirjansa (1988) oli otsikoitu "Sydän- ja verisuonitautien ennaltaehkäisytoimen vaikutus vaaratekijäkehitykseen pitkän aikavälin seurannassa keski-ikäisillä miehillä : Long-term effect of primary prevention measures of coronary heart disease on the risk factor levels in middle-aged men". Hän on ollut Helsingin yliopiston dosentti vuodesta 1994.


title: Veikko Salomaa

text: Salomaa kuului kollegansa, THL:n tutkimusprofessori Markus Perolan kanssa vuosina 2016 ja 2017 maailman viitatuimpien tutkijoiden joukkoon alallaan (osa-alue molekyylibiologia ja genetiikka). Vuoden 2017 listalla hän oli yksi runsaasta 20:stä Suomessa työskentelevästä tutkijasta noin 3 300 tieteilijää maailmanlaajuisesti sisältävällä "Highly Cited Researchers" -listalla. Muita suomalaisia vuoden 2017 listan saman osa-alueen (Molecular biology & genetics) tutkijoita olivat Jaakko Kaprio, Johanna Kuusisto, Markku Laakso ja Jaakko Tuomilehto. Tämän lisäksi useita runsaasti viitattuja suomalaisia tutkijoita työskentelee ulkomaisissa yliopistoissa ja tutkimuslaitoksissa.


title: Florence Arthaud

text: Florence Arthaud (28. lokakuuta 1957 Boulogne-Billancourt, Ranska – 9. maaliskuuta 2015 Villa Castelli, La Riojan maakunta, Argentiina) oli ranskalainen kilpapurjehtija. Arthaud sai surmansa Villa Castellin helikopterionnettomuudessa maaliskuussa 2015. Samassa onnettomuudessa kuolivat myös ranskalainen nyrkkeilijä Alexis Vastine ja uinnin olympiavoittaja Camille Muffat.


title: Heptadekaani

text:
Heptadekaani eli n-heptadekaani (CH) on 17-hiilinen suoraketjuinen alkaani. Se on normaaliolosuhteissa olomuodoltaan kiinteää ainetta. Sulamispisteensä yläpuolella eli yli 21,97 °C:n lämpötilassa yhdiste on väritöntä veteen liukenematonta nestettä. Liukenee hieman etanoliin ja hiilitetrakloridiin sekä hyvin dietyylieetteriin. Heptadekaanin rakennekaava on CH(CH)CH, moolimassa 240,48 g/mol, kiehumispiste 303 °C, tiheys 0,778 g/cm (vesi = 1,0 g/cm), leimahduspiste 149 °C (c.c.) ja CAS-numero 629-78-7.
Heptadekaania käytetään vertailuaineena kaasukromatografiassa. Yhdistettä voidaan valmistaa esimerkiksi erottamalla raakaöljystä.
Heptadekaania esiintyy useissakasveissa, niiden tuoksuissa ja semiokemikaalina eliöiden viestinnässä.


title: Musta Veljeskunta

text: Musta Veljeskunta () (tunnettu myös nimellä Cull Obsidian) on Marvel Comicsin sarjakuvissa esiintyvä kuvitteellinen superroistoryhmä, joka on perinteisesti palvellut Thanosta. Ryhmän jäsenet tekivät alun perin cameoesiintymiset "New Avengers" -lehden kolmannen sarjan numeron 8 viimeisillä sivuilla vuonna 2013. Hahmot esiintyivät ensi kerran nimeltään samana vuonna ilmestyneen sarjakuvatarinan "Infinity" ensimmäisessä osassa. Ryhmän loivat sarjakuviin Jonathan Hickman, Jerome Opeña ja Jim Cheung.Musta Veljeskunta oli ryhmä julmia avaruusolentoja, jotka työskentelivät Thanokselle. He auttoivat Thanosta tuhoten maailmat, jotka eivät osoittaneet kunnioittaneet heitä. Kun Corvus Glaive lähetti yhden heitä palvelevista Outridereista etsimään uuden tuhottavan maailman, Outriderit valitsivat kohteekseen Maan.


title: Musta Veljeskunta

text: Musta Veljeskunta saapui Maahan etsimään Ikuisuuskiviä, jotka olivat tällä hetkellä Illuminatin hallinnassa. Jokainen Veljeskunnan jäsen hyökkäsi kykyjensä perusteella yhden Illuminatin jäsenen kimppuun. Etsiessään jalokiviä, Ebony Maw löytää Thanoksen pojan, Thanen, jonka Thanos halusi tappaa.


title: Musta Veljeskunta

text: Black Dwarf ja Supergiant saavat surmansa taistelussa Kostajia vastaan. Ebony Maw pettää Thanoksen ja vapauttaa Thanen. Thane saa Thanoksen, Corvus Glaiven ja Proxima Midnightin ansaan, jättäen nämä vangiksi aineeseen, joka pitää heidät "elävän kuoleman" tilaan.


title: Musta Veljeskunta

text: Multiversumin jälleenrakentamisen jälkeen, Thanoksen ollessa kadoksissa, Corvus Glaive muodosti toisen version Muststa Veljeskunnasta ja keräsi siihen maailmankaikkeuden pahimmat rikolliset luodakseen oman imperiuminsa. Käyttäen tukikohtanaan Thanoksen aiemmin hallitsemaa kuuta nimeltä Musta Kvadrantti, Corvus Glaive ja Musta Veljeskunta alkoivat vallata useita planeettoja. Kun Thanos palasi, hän särki terän Corvus Glaiven miekasta. Sen sijaan, että kuolisi Thanoksen kädestä, Corvus Glaive tappoi itsensä murtuneella terällä. Sen jälkeen Thanos otti Mustan Kvadrantin taas hallintaansa.


title: Musta Veljeskunta

text: Thanoksen ollessa vangittuna Triskelioniin hän tapasi salaperäisen hupullisen hahmon, joka halusi auttaa häntä saamaan Maa-1610:n vrsion Mjolnirista. Thanos hyväksyi sopimuksen ja varmistaakseen onnistumisen, hän muodosti Proxima Midnightin sekä Maa-1365:stä tulevan Black Swanin kanssa uuden Mustan Veljeskunnan. Hän lähetti nämä Keräilijän alukselle varastamaan Maa-1610:n Mjolnirin. Kolmikko taisteli Thoria ja Beta-Billiä vastaan eivätkä saaneet vasaraa käsiinsä. Palattuaan Thanoksen luokse, hupullinen hahmo paljastui Asgardin kuolemanjumala Helaksi, joka tappoi sekä Black Swanin että Proxima Midnightin voimiensa näyttämiseksi. Hän tarvitsi Thanoksen apua vallatakseen Helin takisin itselleen ja lupasi vastineeksi antaa Thanokselle kauan etsimänsä kuoleman.


title: Musta Veljeskunta

text: Corvus Glaive, Proxima Midnight, Ebony Maw sekä Black Dwarfiin perustuva hahmo nimeltä Cull Obsidian esiintyvät elokuvassa "". Hahmoja näyttelevät Michael James Shaw, Carrie Coon, Tom Vaughan-Lawlor ja Terry Notary. Anthony ja Joe Russo ottivat luovia vapauksia ryhmän elokuvaversion luomisen suhteen, mukaan lukien Supergiantin pois jättäminen ”vakauttamisen” vuoksi. Muihin muutoksiin kuuluivat ryhmän uusi nimi ”Thanoksen lapset” () ja erilaiset kyvyt kuin sarjakuvissa. Nelikko auttoi Thanosta noutamaan itse Ikuisuuskivet niiden olinpaikoista. Ebony May ja Cull Obsidian tekivät hyökkäyksen New Yorkiin viedäkseen Tohtori Oudolta Aikakiven, Corvus Glaiven ja Proxima Midnightin hyökätessä Edinburghiin viedäkseen Visionilta Mielikiven. Ebony Maw otti Tohtori Oudon panttivangikseen, kunnes Rautamies ja Hämähäkkimies pelastivat Tohtori Oudon ja heittivät Ebony Maw’n ilmalukon kautta avaruuteen jäätymään. Toiset Thanoksen lapset hyökkäsivät myöhemmin Wakandaan Outridereista koostuvan armeijan kanssa yrittääkseen Mielikiven varastamista uudelleen. Bruce Banner tappoi Cull Obsidianin Rautamieheltä lainattua HulkBuster-haarniskaa käyttäen, Purppuranoita tappoi Proxima Midnightin Mustan Lesken ja Okoyen avustuksella, kun taas Vision tappoi Corvus Glaiven tämän omalla terällä.


title: Toyota Mark X

text: Toyota Mark X on Toyota Motor Corporationin valmistama sedan-korimallinen automalli. Sitä myydään pääosin Japanissa.


title: Petteri Haveri

text: Petteri Eero Matti Haveri (s. 15. huhtikuuta 1995 Alavus) on suomalainen jääkiekkoilija, joka pelaa Mestis-joukkue Heinolan Peliitoissa. Hän on pelipaikaltaan vasen laitahyökkääjä.


title: Petteri Haveri

text: Haveri on Alavuden Peli-Veikkojen kasvatti. Hän toimi kaudella 2009–2010 seuran C-nuorten varakapteenina. Haveri oli joukkueensa paras pistemies, maalintekijä ja syöttäjä C-nuorten II-divisioonan karsinnoissa tehoilla 9+8=17. C-nuorten III-divisioonan runkosarjassa hän oli APV:n paras syöttäjä ja toiseksi paras pistemies tehoilla 23+40=63, joilla Haveri sijoittui sarjan pistepörssissä viidenneksi. Kaudeksi 2010–2011 hän siirtyi JYPin C-nuoriin, joiden varakapteenina Haveri toimi. Kaudella 2014–2015 Haveri toimi seuran A-nuorten varakapteenina ja kaudella 2015–2016 kapteenina. Hän debytoi samalla kaudella myös miesten peleissä pelattuaan kaksi ottelua Mestis-joukkue JYP-Akatemiassa.


title: Petteri Haveri

text: Kaudeksi 2016–2017 Haveri siirtyi pelaamaan A-nuorten Mestistä Vierumäki Unitedin joukkueeseen. Hän nousi samalla kaudella Heinolan Peliittojen Mestis-joukkueeseen, jossa Haveri pelasi suurimman osan kaudestaan tehden 37 runkosarja- ja neljässä playoff-ottelussa tehot 2+4=6. Huhtikuussa 2017 Haveri teki joukkueen kanssa vuoden mittaisen Mestis-sopimuksen.


title: Petteri Haveri

text: Alkukaudella 2017–2018 Haveri pelasi Peliittojen lisäksi myös lainalla II-divisioonajoukkue HC Giantsissa. Hän pelasi kauden aikana lainalla myös SM-liigajoukkue Pelicansissa, jossa Haveri teki liigadebyyttinsä 17. marraskuuta 2017 Rauman Lukkoa vastaan. Hänet merkittiin Pelicansin 13. hyökkääjäksi. Haveri sai ottelussa jääaikaa lopulta 1.30 minuuttia. Hän pelasi kauden aikana kolme SM-liigaottelua.


title: Petteri Haveri

text: Haveri on pelannut yhden poikien maaottelun.


title: Petteri Haveri

text: Haveri valmistui ylioppilaaksi Schildtin lukiosta keväällä 2016.


title: Hinterrhein

text: Hinterrhein () on joki Kaakkois-Sveitsissä. Joen pituus on 62 kilometriä, ja se on Sveitsin 14:nneksi pisin joki. Pisin sivujoki huomioon ottaen Hinterrheinin pituus on 74 kilometriä. Hinterrhein on Vorderrheinin ohella toinen Reinin alkujoista.


title: Hinterrhein

text: Hinterrhein saa alkunsa Adulan Alpeilta Rheinwaldhornin itäpuolelta noin 2 900 metrin korkeudessa. Joen merkittävimmät sivujoet ovat Albula ja Averser Rhein ().


title: Hinterrhein

text: Joki virtaa Graubündenin kantonin alueella. Valuma-alue kattaa myös pienen alueen Italiaa. Isoimmat paikkakunnat joen varrella ovat Thusis ja Cazis.


title: Hinterrhein

text: Hinterrheinin virtaama vaihtelee vuosien 1974–2010 tietojen perusteella vuosittain melkoisesti: joen vuotuinen keskivirtaama alajuoksulla Fürstenaussa on ollut 39 m³/s. Suurin keskivirtaama oli vuonna 1975 (61 m³/s) ja pienin keskivirtaama vuonna 2006 (23 m³/s).


title: Hinterrhein

text: Joen luonnollinen virtaama sen laskiessa Reiniin on noin 60 m³/s. Mitattu ja luonnollinen virtaama poikkeavat toisistaan, sillä osa Vorderrheinin sivujokien vesistä siirretään tunneleissa Hinterrheinin vesistöön sähköntuotannon tarpeisiin.


title: Hinterrhein

text: Hinterrheinin pääuomassa on kahdeksan vesivoimalaa. Lisäksi sivujoissa on yhteensä 12 voimalaitosta. Suurin osa Hinterrheinin vesivoiman tuotannosta tapahtuu Kraftwerke Hinterrhein -yhtiön kolmen vesivoimalaitoksen (Ferrera 180 MW, Bärenburg 220 MW, Sils 247 MW) ja kahden tekojärven (Lago di Lei, Sufnersee) muodostamassa järjestelmässä.


title: Unescon maailmanperintökohteet Slovakiassa

text: Unesco on nimennyt Slovakiastä kuusi kohdetta maailmanperintöluetteloon. Kohteet ovat merkittäviä luonnon- tai kulttuuriperintönsä ansiosta.